text:
Kiringo tënë na ahunda ti azo
Mo yeke sara tongana nyen ti duti nzoni babâ wala nzoni mama?
Na yâ ti sewa, tongana babâ na mama ni aye tere nga ala ne mba, a yeke sara nzoni mingi na molenge so ayeke kono na yâ ni (aColossien 3:14, 19). Anzoni babâ na mama ayeke ye amolenge ti ala nga ayeke gonda ala, tongana ti so Jéhovah Nzapa agonda lani Molenge ti lo.—Diko Matthieu 3:17.
Babâ ti e ti yayu ayeke dengi mê ti mä awakua ti lo, nga lo yeke gi ti hinga aye so agbu bê ti ala. A yeke nzoni ababâ na amama kue amû tapande ti lo so, ala dengi mê ti mä aye so amolenge ti ala ayeke tene na ala (Jacques 1:19). A lingbi ala gi ti hinga aye so agbu bê ti amolenge ti ala nga na vundu ti bê ti ala.—Diko Nombre 11:11, 15.
Tongana nyen la mo lingbi ti leke amolenge ti mo ndali ti gigi ti kekereke?
So mo yeke babâ wala mama, mo yeke na droit ti lu andia na yâ ti sewa ti mo (aÉphésien 6:1). Mû tapande ti Nzapa. Lo yeke fa ndoye na mbage ti amolenge ti lo na fango na ala polele andia ti lo nga na ye so ayeke si tongana ala kpe andia ni ape (Genèse 3:3). Me ahon ti gbu azo na ngangu ti mä yanga, lo yeke fa na ala aye ti nzoni so ala yeke wara tongana ala sara ye so ayeke na lege ni.—Diko Ésaïe 48:18, 19.
Sara kue ti mû maboko na amolenge ti mo ti ye Nzapa. Tongana mo sara tongaso, ala yeke sara ye na ndara même na ngoi so mo yeke na tere ti ala ape. Legeoko tongana ti so Nzapa ayeke fa ye na e na lege ti tapande ti lo, fa na amolenge ti mo ti ye Nzapa na lege ti tapande ti mo.—Diko Deutéronome 6:5-7; aÉphésien 4:32; 5:1.


c: text/html

text:
4: A tomba ala na yaka ti Eden
BÂ YE so asi fadeso. A tomba Adam na Eve na yâ ti pendere yaka ti Eden. Mo hinga ngbanga ti nyen?
A yeke ngbanga ti so ala sara mbeni ye ti sioni mingi. Ni la Jéhovah atomba ala. Mo hinga sioni ye so Adam na Eve asara?
Ala sara mbeni ye so Nzapa atene na ala ti sara pëpe. Nzapa atene na ala ti te lê ti keke ti yaka ni kue. Me mbeni keke oko, Nzapa atene na ala ti te lê ni pëpe, na tongana ala te ni, ala yeke kui. Keke so ayeke ti Nzapa. E hinga so a yeke sioni ti mû ye ti mbeni zo nde. A yeke tongaso pëpe? Me nyen la asi?
Mbeni lâ tongana Eve ayeke gi lo oko na yâ ti yaka ni, mbeni ngbo asara tënë na lo. So tënë! Lo tene na Eve ti te lê ti keke so Nzapa atene na ala ti te ni pëpe. Me, lani tongana Jéhovah asara ngbo, lo sara lo ti tene tënë pëpe. Tongaso, a lingbi gi ti duti mbeni zo nde si asara si ngbo ni asara tënë. A yeke zo wa?
A yeke Adam pëpe. Tongaso, a lingbi ti duti mbeni oko ti azo so Jéhovah asara ala kozoni si lo sara sese. Azo so ayeke a-ange, na e lingbi ti bâ ala pëpe. Me mbeni ange abâ tere ti lo kota mingi. Lo pensé so lo lingbi ti komande tongana Nzapa. Lo ye si azo amä yanga ti lo, me ti Jéhovah pëpe. Ange so la asara si ngbo ni asara tënë.
Ange so ahanda Eve. Tongana lo tene na Eve so lo Eve ni lo yeke ga tongana Nzapa tongana lo te lê ti keke so, Eve amä na bê dä. Lo te ni, na Adam ate ni nga. Adam na Eve ake yanga ti Nzapa, na ndali ni a tomba ala na yâ ti pendere ndo ti ala ni.
Me mbeni lâ Nzapa ayeke sara si lê ti sese kue aga pendere tongana yaka ti Eden. E yeke bâ ande tongana nyen mo nga mo lingbi ti sara si sese ni aga pendere. Me ti fadeso, zia e bâ ye so asi na Adam na Eve.
Genèse 2:16, 17; 3:1-13, 24; Apocalypse 12:9.
Ahundango tënë
- Na lê ti foto ni, nyen la asi na Adam na Eve nyen?
- Jéhovah atomba ala ngbanga ti nyen?
- Tënë ti nyen si mbeni ngbo atene na Eve?
- Zo wa la asara lani si ngbo ni asara tënë na Eve?
- Ngbanga ti nyen a tomba Adam na Eve na yâ ti pendere ndo ti ala ni?
Ambeni hundango tënë
- Diko Genèse 2:16, 17 na 3:1-13, 24.
Tongana nyen tënë so ngbo ni ahunda na Eve afa Jéhovah tongana sioni zo? (Gen. 3:1-5; 1 Jean 5:3).
Ye so Eve asara afa na e ti sara hange na ye wa? (aPhil. 4:8; Jacq. 1:14, 15; 1 Jean 2:16).
Tongana nyen Adam na Eve ake ti yeda na sioni so ala sara? (Gen. 3:12, 13).
Tongana nyen achérubin so a zia ala na yaka ti Eden na mbage ti tö amû mbage ti komandema ti Jéhovah? (Gen. 3:24).
- Diko Apocalypse 12:9.
Satan awara lege ti pusu azo mingi ti tene ala ke komandema ti Nzapa? (1 Jean 5:19).

robotstxt: allowed

filter: keep


text:
Ye ti manda 12
Mo lingbi ti sara nyen ti ga nduru na Nzapa?
1. Nzapa ayeke mä asambela kue?
Jéhovah ahunda na azo ti amara kue ti ga nduru na lo na lege ti sambela (Psaume 65:3). Me, lo yeke mä pëpe nga lo yeke yeda pëpe na asambela kue. Na tapande, lege ti sambela ti mbeni koli alingbi ti kanga tongana lo yeke sara sioni na wali ti lo (1 Pierre 3:7). Nga, na ngoi so azo ti Israël angbâ ti sara ye ti sioni, Nzapa ake ti mä asambela ti ala. A yeke polele so sambela ayeke mbeni kota ye. Ye oko, Nzapa ayeke mä même sambela ti azo so asara akota siokpari tongana ala changé bê ti ala.
2. A lingbi e sambela tongana nyen?
Sambela ayeke mbeni mbage ti vorongo so e yeke voro na Nzapa. Tongaso, a lingbi e sambela gi Jéhovah oko, lo so asara e (Matthieu 4:10; 6:9). Nga, teti so e yeke sara siokpari, a lingbi e sambela na iri ti Jésus ndali ti so lo kui teti asiokpari ti e (Jean 14:6). Jéhovah aye pëpe si e kiri gi na ndo ti asambela so e manda ni na li wala ati so a sû ni na lê ti mbeti. Lo ye si atënë ti sambela ni alondo na bê ti e.
Jéhovah alingbi même ti mä asambela so e tene na yâ ti bê ti e (1 Samuel 1:12, 13). Lo hunda na e ti sambela lo na ngoi kue, na tapande na ndapre nga na lakui, na angoi ti tengo kobe nga na angoi so e yeke na yâ ti akpale.
3. Ngbanga ti nyen aChrétien ayeke bungbi oko ti voro Nzapa?
Ti ga nduru na Nzapa ayeke kete ye pëpe teti so e yeke na popo ti azo so amä na bê na Nzapa pëpe nga ala bâ zendo so lo mû ti ga na siriri na ndo ti sese tongana tënë ti ngia (2 Timothée 3:1, 4; 2 Pierre 3:3, 13). Ni la, e yeke na bezoin ti bungbi oko na amba ti e aChrétien si e wara ngangu.
E lingbi ti ga nduru na Nzapa tongana e sara kamarade na azo so andoye lo. Abungbi ti aTémoin ti Jéhovah ayeke mû lege na zo ti duti na mabe so akpengba tongana ti amba ti lo.
4. Mo lingbi ti sara nyen ti ga nduru na Nzapa?
Gbungo li na ndo ti aye so mo manda na yâ ti Bible ayeke mû lege na mo ti ga nduru na Jéhovah. Gbu li na ndo ti aye so lo sara, awango ti lo nga na azendo ti lo. Tongana mo gbu li ti mo na ndo ti ndoye ti Nzapa nga na ndara ti lo na mo sambela, a yeke pusu mo ti kiri ti bâ ni na nene ni mingi.
Mo lingbi ti ga nduru na Nzapa gi tongana mo zia bê ti mo kue na lo, so ti tene, tongana mo mä na bê na lo. Me mabe ayeke tongana mbeni keke so a lingbi mo zia ngu dä lakue si a maï. A lingbi mo gbu li lakue na ndo ti aye so mo manda tongaso si mabe ti mo akono.
5. Tongana mo ga nduru na Nzapa, ye ti nzoni wa mo yeke wara?
Jéhovah ayeke bâ lege ti azo so aye lo. Lo yeke bata ala yongoro na aye kue so alingbi ti buba mabe ti ala nga ti sara si ala girisa beku ti ala ti fini ti lakue lakue (Psaume 91:1, 2, 7-10). Lo gboto mê ti e na ndo ti aye so alingbi ti buba seni ti e nga na ngia ti e. Jéhovah ayeke fa na e lege ti dutingo na fini so ayeke nzoni ahon atanga ni kue.


text:
45: Fango kota ngu ti Jourdain
BÂ! AZO ti Israël ayeke fâ kota ngu ti Jourdain! Me ngu ni ayeke na ndo wa? A yeke ngoi ti ngu. Na ngoi ni so, ngu ayeke pika ka mingi, na ngu ti Jourdain asuku fade mingi. Me bâ, ti fadeso ngu ni ahule kue awe, na a ngbâ gi kuru sese ni. Azo ti Israël ayeke tambela na ndo ni tongana ti so ala sara lani na Kota Ngu Bengba. Ngu ni kue ague na ndo wa? Zia e bâ.
Tongana ngoi ni asi awe ti fâ ngu ti Jourdain, Jéhovah atene na Josué ti tene tënë so na azo ni: ‘A lingbi aprêtre amû arche ti mbele na ala hon kozo. Tongana ala dö ngu ti Jourdain, ngu ni ayeke luti.’
Tongaso, aprêtre ayô arche ti mbele ni, na ala hon kozo ti azo ni. Tongana ala si na kota ngu ti Jourdain, aprêtre ni alï na yâ ti ngu ni. Ngu ni asua na ngangu na alï mingi. Me tâ gi na ngoi so ala dö ngu ni, ngu ni ato nda ti kaï ti sua! So tâ ye ti kpene! Jéhovah akanga lege ti gango ti ngu ni, si yeke yeke ngu ni asua mbeni pëpe na yâ ti Jourdain.
Aprêtre so ayô arche ti mbele ni ague aluti na bê ti kuru sese ti Jourdain. Mo bâ ala na lê ti foto so? Na ndembe so ala yeke luti kâ, azo ti Israël kue ayeke fâ kota ngu ni na gere.
Tongana azo ni afâ ngu ni awe, Jéhovah atene na Josué ti tene tënë so na angangu koli 12: ‘Ala gue na ndo so aprêtre ayeke luti na arche ti mbele dä, ala mû atênë 12 kâ, ala gue na ni, na ala zia ni na ndo ti tere na ndo so ala yeke lango ande dä na bï so. Tongaso, tongana amolenge ti ala ahunda ala mbeni lâ na ndo ti atênë so, ala yeke tene na ala so ngu ti Jourdain aluti na lâ ni so arche ti Jéhovah afâ kota ngu ni. Atênë ni ayeke dabe ti ala na ye ti kpene so!’ Josué azia nga atênë 12 na ndo ti tere na ndo so aprêtre aluti dä.
Na nda ni, Josué atene na aprêtre so ayô arche ti mbele, lo tene: ‘Ala sigigi na yâ ti ngu ti Jourdain ni.’ Tâ gi na ngoi so ala sigigi, ngu ni akiri ato nda ti sua.
Josué 3:1-17; 4:1-18.
Ahundango tënë
- Miracle wa Jéhovah asara ti mû lege na azo ti Israël ti fâ ngu ti Jourdain?
- Ti fâ ngu ti Jourdain, a lingbi azo ti Israël asara nyen ti fa so ala yeke na mabe?
- Ngbanga ti nyen Jéhovah atene na Josué ti mû akota tênë 12 na place so ngu ni asua dä?
- Nyen la asi tâ gi na ngoi so aprêtre ni asigigi na yâ ti Jourdain?
Ambeni hundango tënë
- Diko Josué 3:1-17.
Tongana ti so mbaï ni afa, a lingbi e sara nyen ti tene Jéhovah amû maboko na e na airi tënë nzoni na ndo ti e? (Jos. 3:13, 15; aProv. 3:5; Jacq. 2:22, 26).
Ngu ti Jourdain ayeke lani tongana nyen na ngoi so azo ti Israël afâ ni ti gue na Sese ti Zendo? Tongana nyen ye so amû gonda na iri ti Jéhovah? (Jos. 3:15; 4:18; Ps. 66:5-7).
- Diko Josué 4:1-18.
Atênë 12 so a mû ni na yâ ti ngu ti Jourdain na a zia ni na Guilgal ayeke teti nyen? (Jos. 4:4-7).


text:
Mo bâ ti mo Bible tongana nyen?
Tongana . . .
mbeni mbeti so azo la asara na ndara ti ala?
mbeni mbeti ti apande?
Mbeti ti Nzapa?
YE SO BIBLE ATENE
“Tënë kue ti Mbeti ti Nzapa alondo na yanga ti Nzapa.”
TËNË SO ABÂ MO TONGANA NYEN?
Mo yeke wara atâ kiringo tënë na akota tënë so zo ayeke hunda na ndo ti gigi ti lo.
Anzoni wango ndali ti gigi ti mo ti lâ oko oko ayeke na yâ ni.
Tâ beku ti kekereke ayeke nga dä.
E LINGBI TI YEDA BIANI NA YE SO BIBLE ATENE?
En, ndali ti ambeni raison ota tongaso:
Atënë ti yâ ni kue amä tere nzoni. A sû Bible na yâ ti mbeni ngoi so aninga ngu 1 600 tongaso. Azo 40 tongaso la asû ni. Mingi ti azo ni abâ tere lâ oko ape. Me, atënë ti yâ ni kue amä tere nzoni na aluti na ndo ti mama-tene oko.
Ambaï ti yâ ni ahonde ndo ti ye oko ape. Mingi ni ka awasungo mbaï ayeke honde awokongo ti azo ti kodoro ti ala. Me, azo so asû Bible afa sioni ti ala wani nga na sioni ti azo ti kodoro ti ala dandara na yâ ni.
—2 Chronique 36:15, 16; Psaume 51:3-6.
Aprophétie ti yâ ni ayeke lakue tâ tënë. Bible asara lani tënë ti tingo ti ngbene gbata ti Babylone angu 200 tongaso kozo (Ésaïe 13:17-22). A fa tongana nyen la a yeke tï ande, nga a fa tâ iri ti zo so ayeke kinda ni.
—Ésaïe 45:1-3.
Gbâ ti ambeni prophétie ti yâ ti Bible ni ayeke dä so aga tâ tënë na yâ ti anzene nzene ye ni kue. Biani, ye so zo ayeke ku na mbage ti Mbeti ti Nzapa la.
BÂ TËNË SO
Bible alingbi ti sara si gigi ti mo aga nzoni tongana nyen?
Kiringo tënë ni ayeke na ÉSAÏE 48:17, 18 nga na 2 TIMOTHÉE 3:16, 17.


text:
Mbage 2: Kota Moa juska na zingo azo ti Israël na Egypte
Gi azo miombe si asö kuâ na Kota Moa. Me tongana ngoi ayeke hon, ala wu mingi na sese juska ala ga saki mingi. Ngu 352 na peko ti Kota Moa, a dü Abraham. Nzapa asara ye alingbi na tënë ti yanga ti lo tongana lo mû na Abraham molenge ti koli so iri ti lo ayeke Isaac. Na popo ti amolenge ti Isaac ti koli use, Nzapa asoro Jacob.
Jacob adü amolenge ti koli 12 na ambeni molenge ti wali nga. Amolenge ti koli ti Jacob 10 ake ngambe ti ala Joseph na ala kä lo si lo ga ngbâa na Egypte. Na pekoni, Joseph aga mbeni kota zo ti komande ti Egypte. Tongana kota nzara asara, Joseph atara aita ti lo ti bâ wala ala gbian bê ti ala awe. Na nda ni, sewa ti Jacob kue, azo ti Israël, ague na Egypte. Aye so asi ngu 290 na peko ti dungo Abraham.
Teti ngu 215, azo ti Israël aduti na sese ti Egypte. Na peko ti kuâ ti Joseph, ala ga angbâa. A si na mbeni ngoi, a dü Moïse, na Nzapa airi lo ti zi azo ti Israël na Egypte. Na MBAGE 2 so, a sara tënë ti aye so asi na yâ ti ngu 857.


text:
Mbage 7: Zingongo ti Jésus na kuâ juska na kanga ti Paul
Lango ota na peko ti so Jésus akui, a zingo lo na kuâ. Na yâ ti oko lango ni so, lo fa tere ti lo na adisciple ti lo fani oku. Lo ngbâ ti sara tongaso teti lango 40. Na pekoni, na ngoi so ambeni ti adisciple ti lo angbâ ti bâ lo, Jésus ague na yayu. Na peko ti lango 10, Nzapa atokua yingo vulu ti lo na ndo ti adisciple ti Jésus so ayeke ku lani na Jérusalem.
Na pekoni, awato ti Nzapa abi abazengele ti Jésus na da ti kanga, me mbeni ange azi ala. Ambeni wato abo disciple Etienne na tênë juska na kuâ. E yeke bâ ande tongana nyen Jésus asoro mbeni oko ti awato so ti ga mbeni kota wakua ti lo, na lo ga bazengele Paul. Ngu ota na ndambo na peko ti kuâ ti Jésus, Nzapa atokua bazengele Pierre ti fa tënë na Corneille, mbeni koli so ayeke Juif pëpe, nga na azo ti da ti lo.
Ngu 13 tongaso na pekoni, Paul ato nda ti sara kozo tambela ti lo ti fa tënë. Na use tambela ti lo ni, Timothée amû peko ti lo. E yeke bâ ande aye ti nzoni mingi so Paul na amba ti lo so atambela legeoko na lo awara na yâ ti kusala ti Nzapa. Na nda ni, a bi Paul na da ti kanga na kodoro ti Rome. Ngu use na pekoni, a zi lo, me a kiri a bi lo na kanga na a fâ lo. Aye so a sara tënë ni na MBAGE 7 so asi na yâ ti angu 32 tongaso.


text:
87: Jésus na yâ ti temple
BÂ KETE molenge-koli so ayeke sara tënë na akota zo so. Akoli so ayeke azo so ayeke fa ka ye na azo na yâ ti temple ti Nzapa na Jérusalem. Molenge so ayeke Jésus. Lo kono kete awe, na lo yeke na ngu 12.
Bê ti awafango ye ni adö mingi ti bâ so Jésus ahinga ye mingi na ndo ti Nzapa nga na aye so ayeke na yâ ti Mbeti ti Nzapa. Me Joseph na Marie ayeke ge pëpe. Ngbanga ti nyen? Ala yeke na ndo wa? Zia e bâ.
Ngu oko oko, Joseph na sewa ti lo ayeke gue na Jérusalem ti sara matanga ti Pâque. Lege so alondo na Nazareth ti gue na Jérusalem ayo mingi. Kutukutu na vélo ayeke lani na ngoi ni kâ pëpe. Mingi ti azo ni ayeke gue na gere, na a hunda lango ota ti si na Jérusalem.
Yâ ti sewa ti Joseph akono awe. Jésus ayeke na angambe so a lingbi a bâ lege ti ala. Na ngu ni so, Joseph na Marie na amolenge ti ala alondo na Jérusalem ala yeke na lege ti kiri na Nazareth. Ala bâ ti ala atene Jésus ayeke na popo ti amba ti ala so ayeke kiri oko. Me tongana ala luti na lege na lakui, ala bâ so Jésus ayeke dä pëpe. Ala gi lo na popo ti asongo ti ala nga na akamarade ti ala, me ala wara lo pëpe. Tongaso ala kiri na Jérusalem ti gi lo.
Na nda ni, ala wara lo ge na popo ti awafango ye. Lo yeke mä awafango ye ni na lo yeke hunda tënë na ala. Bê ti azo ni kue adö ti bâ ndara so Jésus ayeke na ni. Me Marie atene: ‘Molenge ti mbi, mo sara na e ye tongaso ngbanga ti nyen? Mbi na babâ ti mo, bê ti e kue ayeke na nduzu tongana e yeke gi mo.’
Jésus akiri tënë na ala, lo tene: ‘Ala yeke gi mbi ngbanga ti nyen? Ala hinga a tene so a lingbi mbi duti na da ti Babâ ti mbi pëpe?’
Biani, Jésus aye ka ti duti na ndo so lo lingbi ti manda ye na ndo ti Nzapa. A yeke nzoni e nga kue e sara tongaso. Tongana Jésus akiri na Nazareth, yenga oko oko lo yeke gue na abungbi ti voro Nzapa. Ndali ti so lo yeke dengi lakue mê ti lo na abungbi ni, lo manda aye mingi na yâ ti Mbeti ti Nzapa. Zia e sara tongana Jésus na e mû peko ti tapande ti lo.
Luc 2:41-52; Matthieu 13:53-56.
Ahundango tënë
- Na lê ti foto so, Jésus ayeke na ngu oke? Lo yeke na ndo wa?
- Ngu oko oko, Joseph na sewa ti lo ayeke sara nyen?
- Tongana ala sara lango oko na lege awe ti kiri na ndo ti ala, ngbanga ti nyen Joseph na Marie akiri na Jérusalem?
- Joseph na Marie awara Jésus na ndo wa? Ngbanga ti nyen bê ti azo so ayeke mä Jésus adö?
- Jésus atene nyen na mama ti lo Marie?
- Tongana nyen e lingbi ti manda ye na ndo ti Nzapa legeoko tongana Jésus?
Ambeni hundango tënë
- Diko Luc 2:41-52.
Atâa so Ndia ti Moïse ahunda lani ti tene gi akoli si aga na amatanga so a sara ni ngu oko oko, nzoni tapande wa Joseph na Marie azia na ababâ na amama laso? (Luc 2:41; Deut. 16:16; 31:12; aProv. 22:6).
Nzoni tapande wa ti mango yanga ti ababâ na amama Jésus azia na amolenge laso? (Luc 2:51; Deut. 5:16; aProv. 23:22; aCol. 3:20).
- Diko Matthieu 13:53-56.
Fa iri ti aita ti Jésus osio ti koli so Marie adü ala na peko ti Jésus, so Bible asara tënë ti ala. Use na popo ti ala asara kusala wa na pekoni na yâ ti kongregation ti aChrétien? (Mat. 13:55; Kus. 12:17; 15:6, 13; 21:18; aGal. 1:19; Jacq. 1:1; Jude 1).


text:
Fa ye na amolenge ti mo
Ababâ na amama, ala sara kua na ambaï so ti fa na atënë ti yâ ti Bible na amolenge ti ala.
Tënë ti tongo nda ni
Atënë ti yâ ti buku ti Deuteronome so alingbi ti mû maboko na mo na ngoi so mo yeke fa ye na amolenge ti mo.
Mbeni tënë so a nzere na e mingi ti hinga ni
Bible asara tënë ti mbeni ye so angbâ lani na hondengo ni. Mo ye ti hinga ye na ndo ni?
Rébecca aye lani ti zia ngia na bê ti Jéhovah
Nyen la e lingbi ti sara ti fa so e sara ye tongana ti Rébecca? Manda ambeni tënë na ndo ti lo.
Rahab ahinga atene Jéhovah ayeke tâ Nzapa
Bâ tongana nyen la Jéhovah abata Rahab na afami ti lo tongana lo futi Jéricho.
Lo zia ngia na bê ti babâ ti lo nga na bê ti Jéhovah
Molenge ti Jephté asara nyen so ague oko na tënë ti babâ ti lo? E lingbi ti sara ye tongana lo tongana nyen?
Samuel asara gi ye so ayeke nzoni
Atâa so ambeni zo ayeke sara aye ti sioni, mo lingbi ti sara ye ti nzoni tongana ti Samuel tongana nyen?
David asara mbeto lani ape
Diko pendere mbaï so na yâ ti Bible ti hinga ye so asara lani si David ayeke na mbeto ape.
Élie abâ so lo yeke gi lo oko nga mbeto asara lo
Lani so mbeto asara Élie, Jéhovah atene nyen na lo? Nyen la mo lingbi ti manda na lege ti ye so asi na Élie so?
Josias ayeke lani na anzoni kamarade
Bible asara tënë ti Josias, so a yeke lani kete ye na lo ape ti sara ye so ayeke nzoni. Bâ ye so akamarade ti lo asara ti mû maboko na lo.
Jérémie asara lakue tënë ti Jéhovah na azo
Atâa so azo ahe Jérémie nga ala sara ngonzo na tere ti lo, ngbanga ti nyen lo ngbâ lakue ti sara tënë ti Jéhovah na ala?
Jésus amä ka yanga
A yeke ka lakue kete ye ape ti mä yanga ti babâ na mama. Bâ tongana nyen la tapande ti Jésus alingbi ti mû maboko na mo.
Ala sara tënë ti Jésus na yâ ti ambeti
Bâ iri ti akoli miombe so asara tënë ti Jésus na yâ ti ambeti. Ala yeke nga lani dä na ngoi so Jésus ayeke na ndo ti sese ge.
Koya ti Paul asara lani ye na mbeto ape
Molenge-koli so asara lani si ita ti mama ti lo ti koli angbâ na fini. Lo sara ni tongana nyen?
Timothée aye lani ti mû maboko na azo
Mo lingbi ti sara nyen ti duti na ngia mingi tongana ti Timothée?
Royaume so ayeke komande ande sese kue
Tongana Jésus aga Gbia na ndo ti sese kue, aye ayeke duti ande tongana nyen? Mo ye ti duti ande dä?


text:
Mbage 4: Kozo gbia ti Israël juska na dutingo ngbâa ti azo ti Israël na Babylone
Saül aga kozo gbia ti Israël. Me Jéhovah ake lo, na lo soro David ti ga gbia na place ti lo. E yeke manda ande ye mingi na ndo ti David. Na lâ ti maseka ti lo, David atiri na Goliath, mbeni kota yongoro zo. Na pekoni, David akpe yongoro na tere ti gbia Saül, zo so bê asara lo. Mbeni lâ, Abigaïl, so ayeke pendere wali mingi, akanga lege na lo ti sara mbeni ye ti sioni.
E yeke manda ande nga ye mingi na ndo ti Salomon, molenge ti David, so aga gbia ti Israël na peko ti babâ ti lo. Akozo gbia ota ti Israël akomande ala oko oko kue ngu 40. Na peko ti kuâ ti Salomon, yâ ti Israël akangbi ti ga aroyaume use: royaume ti banga na royaume ti mbongo.
Royaume ti banga ayeke na akete mara 10 ti Israël, na a ninga ngu 257 kozoni si azo ti Assyrie aga afuti ni. Angu 133 na pekoni, a futi nga royaume ti bongo so ayeke na akete mara use ti Israël. Na ngoi ni so, a gue na azo ti Israël na ngbâa na Babylone. Tongaso, MBAGE 4 so asara tënë ti aye so asi na yâ ti angu 510, na aye mingi asi so e yeke bâ ni ande.


text:
KOTA MAMA-TENE NI | NYEN LA ASIONI YE AYEKE SI KA NA ANZONI ZO?
Asioni ye ahon ndo ni!
Smita * ayeke mbeni wali ti ngu 35 na gbata ti Dhaka, na Bangladesh. Lo yeke lani nzoni wali nga lo ye azo. Lo yeke sara kua lani mingi nga lo ye ngia, na lo ye ka ti mû maboko na azo ti hinga ye so lo manda na ndo ti Nzapa. Me, gi gbagburu tongaso, Smita atï kobela, na yenga oko na pekoni, lo kui. So kota vundu si lo zia afami ti lo nga na akamarade ti lo na yâ ni!
James na wali ti lo ayeke lani ambeni maseka so ayeke nga lani anzoni zo tongana Smita. Mbeni lâ, ala gue ti bâ akamarade ti ala na Do ti États-Unis. Me, ala kiri na yanga-da ti ala na New York encore ape, ndali ti so, na guengo ti ala, ala sara sioni ndao ti lege si ala kui. Ala zia afami ti ala nga na amba ti ala ti place ti kua na yâ ti kota vundu.
Sioni ye nga na pasi amû ndo na tere ti e laso. Abira ayeke fâ asenge zo na aturugu nga kue. Azo ayeke sara sioni na tere ti amba ti ala senge senge. Azo, atâa ngu ti ala ayeke oke wala dutingo ti ala ayeke tongana nyen, ayeke kui kuâ ti ndao ti lege nga na ti angangu kobela. Ayengingo ti sese wala sukungo ti ngu ayeke fâ azo nde nde, gbani gbani. Kengo zo senge senge nga na sarango ye na azo na lege ni ape amû ndo kue. Peut-être mo nga kue ambeni mara ti ye ni so asi na mo.
A yeke na lege ni ti hunda atënë tongana ti so ge:
Nyen la aye ti sioni ayeke si na anzoni zo?
Nzapa la ayeke na peko ni?
Asioni ye ni asi ka gi gbagburu tongaso? wala azo la ayeke na peko ni?
Mbeni siokpari so zo asara ândö la si amû peko ti lo so?
Tongana mbeni ye ti karango Nzapa ayeke dä ape, ka ndali ti nyen si lo bata anzoni zo ape?
Sioni ye nga na pasi ayeke hunzi ande mbeni lâ la?
Ti kiri tënë na ahunda so, a yeke nzoni e wara kiringo tënë ti ahunda use so ge si: Nyen la si aye ti sioni ayeke si ka so? Nga Nzapa ayeke sara ande nyen?
^ par. 3 A changé airi ni.


text:
TOUR TI BA NDO (TI MANDANGO NI) FÉVRIER 2015
Na yâ ti Tour ti Ba Ndo so mo yeke wara aye ti manda ti lango 6 ti avril ti si na ti lango 3 ti mai, ngu 2015.
Mbeni nzoni ye so azo ti Japon aku tere ti ala na ni ape
A sigigi na mbeni fini mbeti na yanga ti Japonais li ti mbeti ni ayeke “Bible: Nzoni tënë so Matthieu asû na mbeti.” Mbeti ni ayeke tongana nyen? Ngbanga ti nyen la a sigigi na mbeti so?
Sara tere ti mo kete nga bâ mawa ti zo tongana ti Jésus
1 Pierre 2:21 afa na e ti mû tâ gi peko ti gere ti Jésus mbilimbili. Atâa so siokpari ayeke na tere ti e, tongana nyen la e lingbi ti sara ye tongana ti Jésus so asara tere ti lo kete nga abâ mawa ti zo?
Sara ye na mbeto pëpe nga bâ yâ ti aye nzoni tongana ti Jésus
Atënë so a sû na yâ ti Bible amû lege na e ti hinga ye na ndo ti Jésus. Bâ tongana nyen la e lingbi ti mû tâ gi peko ti gere ti lo mbilimbili tongana na andu tënë ti sarango ye na mbeto pëpe nga na bango yâ ti aye nzoni tongana lo.
Ngbâ ti yapu na fango tënë
E hinga so fango nzoni tënë ayeke kota kua so ahon atanga ni kue so e lingbi ti sara laso. Tongana nyen la e lingbi ti ngbâ ti yapu na fango tënë nga ti yapu mingi ahon ti kozo?
Aye so amû maboko ti tene amara amä “tënë ti Jéhovah so a fa ni”
Tongana nyen la akozo Chrétien awara lege ti fa nzoni tënë na azo? Aye wa la asara peut-être lani si a yeke ngangu pëpe ti fa tënë na ngoi ti akozo Chrétien ahon ambeni ngoi nde?
Jéhovah afa lege na e ti fa ye na ndo kue
Nyen la asi na ngoi ti e so mû lege na awakua ti Jéhovah ti fa nzoni tënë nzoni na ndo ti sese kue?
Atënë so azo ahunda
Nyen la a lingbi ti sara ti mû maboko na aita so fion ti parfum asara ala kobela? Na angoi wa la mbeni wafango tënë so ayeke wali ayeke na bezoin ti kanga ye na li ti lo?
“Tâ mbeni pendere ngoi”
Tour ti Ba Ndo airi Matanga ti Dango Bê na kuâ ti Christ “tâ mbeni pendere ngoi” na a wa azo so adiko ni ti sara matanga so. A yeke sara lani Matanga ti Dango Bê na kuâ ti Jésus tongana nyen?


text:
50: Awali use so asara ye na mbeto pëpe
TONGANA ye ti ngangu asi na azo ti Israël, ala toto na Jéhovah. Jéhovah amä toto ti ala na lege so lo tokua angangu mokonzi ti mû maboko na ala. Bible airi amokonzi so ajuge. Josué ayeke kozo juge, na ambeni juge so aga na peko ti lo ayeke Othniel, Ehud na Samgar. Me use ti azo so amû maboko na azo ti Israël ayeke awali, Débora na Jaël.
Débora ayeke mbeni wali prophète. Jéhovah afa na lo ye so ayeke si ande, na lo fa pekoni na azo ti Israël. Débora ayeke nga juge. Lo duti na gbe ti mbeni keke ti mburu na yâ ti mbeni kodoro ti Israël so ayeke na li ti kete hoto, na azo aga na lo ti leke ambeni tënë ti ala.
Na ngoi ni kâ, Jabin ayeke gbia ti Canaan. Lo yeke na apuse ti mbarata 900. Aturugu ti lo ayeke na ngangu mingi si ala gbu azo ti Israël mingi ti ga angbâa ti ala. Iri ti mokonzi ti aturugu ti Gbia Jabin ayeke Siséra.
Mbeni lâ Débora airi juge Barak, lo tene na lo: ‘Jéhovah atene: “Mû aturugu 10 000 na gue na ala na hoto ti Tabor. Mbi yeke sara si Siséra aga na mbage ti mo. Mbi yeke sara si mo hon lo na aturugu ti lo na ngangu.” ’
Barak atene na Débora: ‘Mbi yeke gue gi tongana mo kue mo gue.’ Débora ague, me lo tene na Barak: ‘Gonda ti hongo na ngangu ni ayeke duti ande ti mo pëpe, ngbanga ti so Jéhovah ayeke zia ande Siséra na tïtî mbeni wali.’ A yeke ye so asi biani.
Barak alondo na hoto ti Tabor lo gue ti tingbi na aturugu ti Siséra. Mo ye ti bâ, Jéhovah asara si ngu asuku, na mingi ti aturugu ni akui kuâ ti ngu. Me Siséra azia puse ti mbarata ti lo, na lo kpe lo hon.
Kete na pekoni, Siséra asi na tente ti Jaël. Jaël airi lo ti lï na yâ ni, na lo mû na lo dulait ti nyon. Ye so asara si lo woko kue, na lo tï hio na lango. Na pekoni Jaël amû mbeni kete keke so a kpo na tente na lo pika ni na li ti sioni koli so na marteau. Tongana Barak asi, Jaël afa na lo kuâ ti Siséra. Mo bâ, tënë ti Débora aga tâ tënë.
Na nda ni, a fâ nga gbia Jabin, na azo ti Israël akiri aduti na siriri teti mbeni ngoi.
aJuge 2:14-22; 4:1-24; 5:1-31.
Ahundango tënë
- Ajuge ayeke azo wa? Iri ti ambeni ayeke nyen?
- Débora ayeke sara lani kusala ti nyen? Ye so ahunda nyen na mbage ti lo?
- Tongana gbia Jabin na mokonzi ti aturugu ti lo, Siséra, ayeke gi Israël na tënë ti sara bira na ala, tokua wa so alondo na Jéhovah Déborah amû na Juge Barak? Lo tene na lo so zo wa si ayeke fâ ande Siséra?
- Tongana nyen Jaël afa so lo yeke mbeni wali so asara ye na mbeto pëpe?
- Nyen la asi na peko ti kuâ ti gbia Jabin?
Ambeni hundango tënë
- Diko aJuge 2:14-22.
Azo ti Israël asara nyen so aga na ngonzo ti Jéhovah na ndo ti ala? E lingbi ti manda nyen na lege ti ye so? (aJu. 2:20; aProv. 3:1, 2; Ezéch. 18:21-23).
- Diko aJuge 4:1-24.
Na ndo ti tënë ti dutingo na mabe nga na sarango ye na mbeto pëpe, aita-wali alingbi ti manda nyen laso na lege ti tapande ti Déborah na ti Jaël? (aJu. 4:4, 8, 9, 14, 21, 22; aProv. 31:30; 1 aCor. 16:13).
- Diko Juge 5:1-31.
Tongana nyen a lingbi ti bâ bia ti hongo na ngangu so Barak na Déborah ahe ni tongana mbeni sambela so a tene ndali ti bira ti Harmaguédon so ayeke pusu nduru? (aJu. 5:3, 31; 1 Chron. 16:8-10; Apoc. 7:9, 10; 16:16; 19:19-21).


text:
Pasi ayeke hunzi ande la?
Ti mo . . .
a yeke hunzi?
a yeke hunzi ape?
mo hinga ape?
YE SO BIBLE ATENE
“Nzapa . . . ayeke mbô ngu ti lê kue na lê ti ala, kuâ ayeke duti ande dä mbeni pëpe; mua, wala toto, wala pasi ayeke duti dä mbeni pëpe.”
TËNË SO ABÂ MO TONGANA NYEN?
Mo yeke hinga biani so Nzapa la ayeke na gunda ti akpale ti e ape.
Bê ti mo ayeke dë ti hinga so Nzapa ahinga pasi ti e na mawa ti e asara lo.
Mo yeke duti na beku so apasi kue ayeke hunzi ande.
E LINGBI TI YEDA BIANI NA YE SO BIBLE ATENE?
En, ndali ti ambeni raison use tongaso:
Pasi nga na sarango ye ti kirikiri ayeke aye so Nzapa aye oko ape. Lani tongana “azo . . . asara ngangu” na amolenge ti Israël si ala bâ pasi mingi, Bible atene so vundu asara Jéhovah Nzapa.
—aJuge 2:18, La Sainte Bible en sango.
Azo so ayeke sara sioni na amba ti ala, bê ti Nzapa ake ala. Na tapande, Bible atene so “maboko so asa mênë ti azo ti mbilimbili” ayeke tâ sioni na lê ti lo.
—aProverbe 6:16, 17.
Tënë ti e oko oko kue agbu bê ti Nzapa. Gi azo si “ahinga kobela ti ala na vundu ti ala mveni” ape, Jéhovah nga kue ahinga ni.
—2 Chronique 6:29, 30.
Na lege ti Royaume ti lo, Jéhovah aga nduru ti hunzi pasi ti azo oko oko kue (Matthieu 6:9, 10). Me ti fadeso, lo yeke dë bê ti azo so ayeke gi lo na bê ti ala oko.
BÂ TËNË SO
Nzapa azia si azo ayeke bâ pasi ngbanga ti nyen?
Kiringo tënë ni ayeke na AROMAIN 5:12 nga na 2 PIERRE 3:9.


text:
112: Bateau atuku na ngu na tere ti zoa
BÂ BATEAU ni! Yâ ni afâ kete kete! Mo bâ azo so atï na yâ ti ngu ni? Ambeni asigigi awe. Paul ayeke nga na popo ti ala? Nyen la asi na lo nyen? Zia e bâ.
Girisa pëpe, Paul asara ngu use na kanga na kodoro ti Césarée. Na pekoni, a mû lo nga na ambeni zo ti kanga a zia ala na yâ ti bateau ti gue na Rome. Tongana ala hon nduru na zoa ti Crète, kota pupu ti ngu asara. Pupu ni aya ngangu si azo ni alingbi ti fa lege na bateau ni mbeni pëpe. Ala yeke bâ nga lâ na atongoro pëpe. Na nda ni, tongana alango mingi ahon, azo ni kue abâ so ala yeke sö kuâ mbeni pëpe.
Tongaso, Paul alondo, lo tene: ‘Zo oko na popo ti ala ayeke kui pëpe. Gi bateau ni si ayeke buba. Na bï so, mbeni ange ti Nzapa aga atene na mbi, a tene: “Paul, sara mbeto pëpe. A lingbi mo luti na gbele César, gbia ti Rome. Nzapa ayeke sö ande azo kue so ayeke na yâ ti bateau ni.” ’
Na bê ti bï ti lango 14 ni na peko ti so kota pupu ti ngu ni ato nda ni, azo ti kpengo na bateau ni abâ so, tongana ala yeke gue yeke yeke na li ni, ngu ni alï tongana ti kozo pëpe. Mbeto asara ala ti tene bateau ni apika tere ti lo na akota tênë. Ndali ni ala mû akota wen so a kanga kamba dä na ala bi ni na yâ ti ngu tongaso si bateau ni aluti. Tongana ndo ahan awe, ala bâ sese. Ala tara ti gue na bateau ni na yanga ti ngu.
Tongana bateau ni aga nduru na yanga ti ngu ni, a kpo mbutu si a kale. Akota mapo ti ngu ni aga apika bateau ni, si yâ ni ato nda ti fâ kete kete. Mokonzi ti aturugu ni atene: ‘Azo kue so ahinga ngu, ala tï na yâ ti ngu kozoni, na ala gue na yanga ti ngu ni kâ. Ti atanga ni, ala gbu afango keke ti bateau ni, ala gue na peko ti ala.’ Azo ni asara tongaso. Ye so asara si azo 276 kue so ayeke fade na yâ ti bateau ni asi nzoni na yanga ti ngu, tongana ti so ange ni atene.
Iri ti zoa so ala si dä ayeke Malte. Azo ti zoa ni ayeke nzoni mingi, na ala bâ lege ti azo ti bateau ni nzoni. Tongana kota pupu ti ngu ni akaï awe, a zia Paul na yâ ti mbeni bateau nde ti gue na lo na Rome.
Kusala 27:1-44; 28:1-14.
Ahundango tënë
- Nyen la asi na bateau so Paul ayeke na yâ ni tongana bateau ni ahon na mbage ti zoa ti Crète?
- Paul atene nyen na azo so ayeke na yâ ti bateau ni?
- Nyen la asara si yâ ti bateau ni afâ kete kete?
- Mokonzi ti aturugu ni amû yanga na azo ni ti sara nyen? Mingi ti azo ni asara tongana nyen ti si nzoni na yanga ti sese ni?
- Iri ti zoa so ala si dä ayeke nyen? Nyen la a sara na Paul tongana kota pupu ti ngu ni akaï?
Ambeni hundango tënë
- Diko Kusala 27:1-44.
Tongana nyen dikongo mbaï ti guengo ti Paul na Rome amû lege na e ti bâ so biani mbaï ti Bible ayeke tâ ye? (Kus. 27:16-19, 27-32; Luc 1:3; 2 Tim. 3:16, 17).
- Diko Kusala 28:1-14.
Tongana bê ti azo ti zoa ti Malte so ayeke apaïen apusu ala ti ‘yamba nzoni mingi’ bazengele Paul na amba ti lo ti bateau ni, a lingbi bê ti aChrétien apusu nga ala ti fa nyen? Ala yeke fa ni mbilimbili na le ge wa? (Kus. 28:1, 2, Fini Mbuki, 2001; aHéb. 13:1, 2; 1 Pi. 4:9).


text:
Reunion.com > Yehia Elgammal - Jessica Elsinger > Allison Elie - Legina Elie
Classmates from Allison Elie to Legina Elie
Allison Elie Altemany Elie Amanda Elie Amber Elie Andre Elie Andrea Elie Andrew Elie Angela Elie Angie Elie Ann Elie Anne Elie Annette Elie Anthony Elie Antoine Elie Arnim Elie Arthur Elie Ashley Elie Athenia Elie Austin Elie Barbara Elie Beatrice Elie Bernard Elie Bernell Elie Bert Elie Bertha Elie Bertine Elie Betty Elie Beverly Elie Bijan Elie Billy Elie Brandi Elie Brandon Elie Brenda Elie Brian Elie Bryam Elie Bryan Elie Calvin Elie Camille Elie Carla Elie Carlos Elie Carmelle Elie Carmen Elie Carol Elie Caroline Elie Cassandra Elie Catherine Elie Cathy Elie Cecil Elie Chad Elie Charlemagne Elie Charlene Elie Charles Elie Cheryl Elie Christian Elie Christine Elie Christopher Elie Ciara Elie Cindy Elie Cj Elie Clarence Elie Clarissa Elie Claude Elie Claudine Elie Clifford Elie Coleman Elie Courtney Elie Craig Elie Crystal Elie Cynthia Elie Dana Elie Danalee Elie Daniel Elie Danielle Elie Daphney Elie Darren Elie Darylene Elie David Elie Davidson Elie Deanna Elie Debby Elie Deberah Elie Deborah Elie Delorean Elie Denise Elie Dennis Elie Derek Elie Diana Elie Diane Elie Dion Elie Dolores Elie Dominique Elie Donald Elie Donna Elie Dora Elie Dorothy Elie Douglas Elie Dustin Elie Dwa Elie Earl Elie Ebony Elie Eddie Elie Edgar Elie Edna Elie Edward Elie Edwin Elie Edzer Elie Elie Elie Elise Elie Elizabeth Elie Ellen Elie Ellery Elie Elmer Elie Elvire Elie Emma Elie Emmanuel Elie Enock Elie Eric Elie Erica Elie Erik Elie Ernest Elie Ernice Elie Esther Elie Eugene Elie Eunice Elie Eustace Elie Evelyn Elie Evens Elie Fabienne Elie Faith Elie Florence Elie Floyd Elie Forest Elie Frances Elie Francis Elie Frank Elie Frantz Elie Frederick Elie Fritz Elie Gardy-jean Elie Gary Elie Gayle Elie Gene Elie Genghis Elie George Elie Gerald Elie Geraldine Elie Gerard Elie Gerda Elie Gerell Elie Gia Elie Gilbert Elie Gina Elie Gisselle Elie Greg Elie Gregory Elie Guy Elie Haener Elie Hans Elie Harold Elie Harry Elie Heather Elie Helen Elie Helene Elie Henry Elie Herold Elie Hope Elie Hubert Elie Jack Elie Jackson Elie Jacqueline Elie Jacques Elie Jacqueson Elie James Elie Jan Elie Jane Elie Janice Elie Jared Elie Jason Elie Jay Elie Jean Elie Jeanine Elie Jeannette Elie Jeannie Elie Jeany Elie Jeff Elie Jefferson Elie Jeffery Elie Jeffrey Elie Jennifer Elie Jenny Elie Jeri Elie Jerry Elie Jessica Elie Jessie Elie Jill Elie Jimmie Elie Joan Elie Joann Elie Joanne Elie Joel Elie Johanne Elie John Elie Johnnie Elie Johnny Elie Jonathan Elie Jordana Elie Joseph Elie Josette Elie Joshua Elie Joyce Elie Jude Elie Judith Elie Judy Elie Julie Elie Junior Elie Justin Elie Kareem Elie Kareen Elie Karla Elie Katelyn Elie Katherine Elie Kathleen Elie Katia Elie Katina Elie Kayla Elie Keashia Elie Keith Elie Kelly Elie Kelton Elie Kenesha Elie Kenneth Elie Kenya Elie Kercine Elie Kerry Elie Kesha Elie Ketsia Elie Ketty Elie Kevin Elie Kimberly Elie Kisela Elie Kristin Elie Larry Elie Latoya Elie Laura Elie Laurence Elie Lavenir Elie Laverick Elie Lawrence Elie Legina Elie


text:
KOTA MAMA-TENE NI | SATAN AYEKE DÄ BIANI
Satan ayeke dä biani?
“Mbi kono lani na Salvador. Tongana mbi sara kpengbango-li, mama ayeke tene ka na mbi, atene, ‘Zabolo ayeke ga ti gbu mo!’ Na mbi yeke tene ka na lo, mbi tene, ‘Zia lo ga ma!’ Mbi mä na bê na Nzapa me na Satan ape.”—ROGELIO.
Mo kue mo yeke na oko pensé ti Rogelio so? Na gbe ni ge, mo yeke wara ambeni bango ndo nde nde. Ati so wa la mo pensé ayeke peut-être na lege ni?
Satan ayeke dä ape, lo yeke gi mbeni sioni ye awe.
Satan ayeke dä biani, me ngbanga ti lo ayeke dä na azo ape.
Satan ayeke mbeni ngangu créature ti yingo so ayeke sara ngangu mingi na ndo ti azo.
Azo mingi ayeda na abango ndo nde nde so kue, na peut-être wungo ti azo ni ayeke kutu na kutu. Me na popo ti abango ndo ni so, lo ti so wa la ayeke biani na lege ni? Tongana Satan ayeke dä ape, andâ azo so apensé atene lo yeke dä so ahanda tere ti ala. Tongana Satan ayeke dä biani, me ngbanga ti lo ayeke dä na azo ape, andâ azo ayeke sara mbeto ti lo gi senge senge. Me, tongana Satan ayeke zo ti handango azo, andâ lo yeke sioni mingi ahon ti so azo ayeke pensé na ni.
Zia e bâ kiringo tënë ti Bible na ahundango ndo so ge: Satan ayeke gi mbeni sioni ye? wala lo yeke mbeni zo ti yingo. Tongana Satan ayeke mbeni zo, lo lingbi ti sara sioni na mo? Tongana a yeke tongaso, mo yeke sara tongana nyen ti bata tere ti mo?


text:
85: Dungo Jésus
MOLENGE so ayeke zo wa? A yeke Jésus. A londo ti dü lo na da so a yeke bata anyama dä. Marie aye ti zia Jésus na yâ ti sanduku so alele na ambeni nyama nde ayeke te ka ye dä. Me ngbanga ti nyen Joseph na Marie ayeke na yâ ti da ti anyama so? So ayeke ndo ti tene a dü molenge dä la?
Oko pëpe. Me ala yeke ge ngbanga ti so gbia ti Rome, César Auguste, asigigi na mbeni ndia so ahunda na azo kue ti kiri na kodoro so a dü ala dä ti zia iri ti ala na mbeti. A dü Joseph ge na Bethléhem. Me tongana lo na Marie asi fade, ndo ti lango ayeke dä pëpe. Nda ni la si ala ga ge na yâ ti da ti anyama so. Tâ gi na lango ni so, Marie adü Jésus! Me, tongana ti so mo yeke bâ na lê ti foto so, sioni asi na molenge ni pëpe.
Mo bâ azo ti batango ataba so ayeke ga ti bâ Jésus so? Ala yeke bata fade ataba ti ala na benyama, na ala bâ kota lumière aza na ndo ti ala. Mbeni ange la asi na ala! Mbeto asara azo ti batango taba so mingi. Me ange ni atene: ‘Ala sara mbeto pëpe! Mbi yeke na mbeni nzoni tënë ndali ti ala. Laso, na Bethléhem, a dü Christ Seigneur. Lo yeke sö ande azo. Ala yeke wara lo na yâ ti sanduku ti tengo kobe ti anyama, na a kanga lo na bongo.’ Mo ye ti bâ, gbâ ti a-ange aga, na ala to nda ti gonda Nzapa. Gi na lê ni lê ni, azo ti batango ataba ni ague hio ti gi Jésus, na fadeso ala wara lo awe.
Mo hinga nda ni so Jésus ayeke tâ nde mingi? Lo yeke zo wa biani? Na yâ ti mbaï so asara tënë ti sarango sese, e manda lani ye na ndo ti kozo Molenge ti Nzapa. Mo dabe ti mo na ni? Molenge so asara kusala na tere ti Jéhovah na ngoi so lo sara ayayu na sese nga na aye kue so ayeke na yâ ni. Jésus ayeke Molenge so!
Biani, Jéhovah amû lani fini ti Molenge ti lo na yayu lo zia ni na yâ ti Marie. Tâ gi na ngoi ni so, molenge ni ato nda ti kono yeke yeke na yâ ti mama ti lo tongana atanga ti amolenge kue. Me molenge so ayeke ti Nzapa. Na nda ni, a dü Jésus ge na da ti anyama na Bethléhem. Mo hinga fadeso nda ni so a-ange ayeke fade na ngia ti tene na azo so a dü Jésus awe?
Luc 2:1-20.
Ahundango tënë
- Kete bébé wa la ayeke na lê ti foto so? Marie ayeke zia lo ti lango na ndo ti nyen?
- Ngbanga ti nyen a dü Jésus na yâ ti da so ayeke bata anyama dä?
- Na lê ti foto ni, akoli so ayeke lï na yâ ti da ni ayeke azo wa? Tënë wa mbeni ange atene na ala kozo?
- Ngbanga ti nyen Jésus ayeke nde mingi?
- Ngbanga ti nyen a lingbi ti iri Jésus Molenge ti Nzapa?
Ambeni hundango tënë
- Diko Luc 2:1-20.
César Auguste asara nyen si prophétie so andu dungo Jésus aga tâ tënë? (Luc 2:1-4; Mi. 5:1).
Tongana nyen mbeni zo alingbi ti duti na popo ti ala so a tene ala ‘mû ngia na [Nzapa]’? (Luc 2:14; Mat. 16:24; Jean 17:3; Kus. 3:19; aHéb. 11:6).
Asenge zo ti batango ataba ti Judée so aduti lani na ngia ti bâ so a dü mbeni Sauveur. Ka ti awakua ti Nzapa laso, ala yeke na kota ngia ngbanga ti nyen? (Luc 2:10, 11; aEph. 3:8, 9; Apoc. 11: 15; 14:6).


text:
TOUR TI BA NDO (TI MANDANGO NI) JUIN 2015
Na yâ ti Tour ti Ba Ndo so mo yeke wara aye ti manda ti lango 27 ti juillet ti si na lango 30 ti août, ngu 2015.
Christ: Ngangu ti Nzapa
Amiracle ti Jésus aga na aye ti nzoni pëpe gi na azo ti Israël lani me afa nga ye so lo yeke sara ndali ti azo kue na yâ ti ngoi kete.
Lo ye azo lani
Lege so Jésus asara na amiracle lani afa nyen na ndo ti lo?
E lingbi ti ngbâ ti duti nzoni-kue
Bible afa aye ota so alingbi ti mû maboko na e ti hon ndo ti asioni nzara ti bê ti e.
“Tongana Kingsley asara ni, mbi kue mbi lingbi ti sara ni!”
Kingsley, so ayeke na Sri Lanka, ahon ndo ti akota kpale ti sara mbeni devoir so aninga penze-ngbonga mingi ape.
Sara ye ague oko na sambela ti Babâ ti e so mo yeke na yayu: Kozo mbage ni
Ngbanga ti nyen Jésus akomanse sambela so na tenengo “Babâ ti e” me pëpe “Babâ ti mbi”?
Sara ye ague oko na sambela ti Babâ ti e so mo yeke na yayu: Use mbage ni
Na ngoi so e sambela Jéhovah ti mû na e kobe ti e ti lâ na lâ e yeke hunda gi kobe ti e ape me ti amba ti e nga.
“A lingbi ala kanga bê”
Aye osio so Jéhovah amû na e so alingbi ti mû maboko na mo ti kanga bê na yâ ti akpale wala aye ti ngangu.
Mo dabe ti mo na ni?
Mo diko a-article ti Tour ti Ba Ndo so asigigi ade ti ninga ape so? Bâ wala mo lingbi ti dabe ti mo na ambeni ye so mo diko ni.


text:
108: Na lege ti Damas
KOLI so alango na sese so ayeke zo wa? Mo hinga lo? A yeke Saul. Lo la si abata lani bongo ti azo so abo Etienne na tênë. Bâ kota wâ so aza ngangu so! Nyen la asi nyen?
Na peko ti kuâ ti Etienne, Saul amû li ni ti gi adisciple ti Jésus ti sara sioni na ala. Lo lï na yâ ti ada ti azo oko oko kue ti gboto ala ti bi ala na da ti kanga. Adisciple mingi akpe ague na ambeni kodoro nde, si ala to nda ti fa ‘nzo tënë’ na ando so. Me Saul amû peko ti ala ti gbu ala. Lo yeke gue fadeso na Damas. Me na lege mbeni ye ti kpene asi.
Mbeni wâ alondo na yayu aga aza na tere ti Saul. Lo tï na sese tongana ti so e bâ ge, na mbeni go atene: ‘Saul, Saul! Mo yeke sara sioni na mbi ngbanga ti nyen?’ Azo so ayeke na tere ti Saul abâ wâ ni na ala mä go ni, me ala mä yâ ti tënë ni so pëpe.
Saul ahunda, lo tene: ‘Mo yeke zo wa, Seigneur?’
Go ni atene: ‘Mbi yeke Jésus, zo so mo yeke sara sioni na lo so.’ Jésus atene tongaso ngbanga ti so sioni so Saul asara na tere ti adisciple ti Jésus ayeke mo bâ mo tene a yeke na lo si Saul asara ni.
Saul ahunda, lo tene: ‘A lingbi mbi sara nyen, Seigneur?’
Jésus atene na lo: ‘Londo, mo gue na Damas. Kâ, a yeke fa na mo ye so a lingbi mo sara.’ Tongana Saul alondo, na lo zi lê ti lo, lo bâ ndo oko pëpe. Lê ti lo akanga! Tongaso, azo ti tere ti lo amû lo agbu maboko ti lo ague na lo na Damas.
Jésus asara tënë fadeso na mbeni disciple ti lo so ayeke na Damas, lo tene: ‘Ananias, londo. Gue na lege so a iri ni Mbilimbili. Tongana mo si na da ti Judas, hunda ti bâ zo so iri ti lo ayeke Saul. Mbi soro lo ti ga mbeni kota wakua ti mbi.’
Ananias ague. Tongana lo wara Saul, lo zia maboko na ndo ti lo, na lo tene: ‘Seigneur atokua mbi ti sara si mo kiri mo bâ ndo na ti tene mo si na yingo vulu.’ Tongana lo tene tënë so, bâ, mbeni ye so akpa tere ti susu alondo na lê ti Saul atï, si lo kiri lo bâ ndo.
Jésus asara kusala na Saul mingi ti fa tënë na azo ti akodoro nde nde. Azo ahinga lo fadeso na iri ti bazengele Paul, na e yeke manda ande ye mingi na ndo ti lo. Me kozoni, zia e bâ ye so Nzapa atokua Pierre ti sara.
Kusala 8:1-4; 9:1-20; 22:6-16; 26:8-20.
Ahundango tënë
- Saul asara nyen na peko ti so a fâ Etienne?
- Tongana Saul ayeke na lege ti gue na Damas, ye ti kpene wa asi?
- Jésus atene na Saul ti sara nyen?
- Aye wa Jésus afa na Ananias ti sara? Tongana nyen Saul akiri abâ ndo?
- A hinga fadeso Saul na iri wa? A sara kusala na lo tongana nyen?
Ambeni hundango tënë
- Diko Kusala 8:1-4.
Tongana nyen aye ti ngangu so a sara mingi na fini kongregation ti aChrétien amû lege ti kangbi tënë ti mabe ti aChrétien na ambeni ndo nde? Mara ti ye tongaso wa asi nga na ngoi ti e? (Kus. 8:4; Es. 54:17).
- Diko Kusala 9:1-20.
Jésus afa so lo pensé ti mû na Saul kusala wa so yâ ni ayeke ota? (Kus. 9:15; 13:5; 26:1; 27:24; aRom. 11:13).
- Diko Kusala 22:6-16.
Tongana nyen e lingbi ti mû tapande ti Ananias? Ngbanga ti nyen a yeke kota ye mingi? (Kus. 22:12; 1 Tim. 3:7; 1 Pi. 1:14-16; 2:12).
- Diko Kusala 26:8-20.
So Saul aga Chrétien alingbi ti kpengba aita so laso koli ti ala wala wali ti ala ayeke aTémoin ti Jéhovah pëpe tongana nyen? (Kus. 26:11; 1 Tim. 1:14-16; 2 Tim. 4:2; 1 Pi. 3:1-3).


text:
Mɔ ndo hũ bi mɛ na gangɔ ngasia?
Gegi mɛ tɛ e na . . .
ngbãngɔ bo semɛ ni dazu na olo mɛ?
gbɛngɔ bo gbɛngɔ?
tingɔ nzɔ̃ni?
NGBANGƆ PA YA NƐ?
“Nzapa . . . mbo gbanda ngulɛ zu kalela, ta kwá ti du gbanda dama; ta tongɔ kwá, na tongɔ to, na dudu ti du gbanda dama.”
SƐ MƆ YE TƐNƐ MƐ NGBANGƆ TƐNƐ KO, NZƆ̃ LO MƐ MOLWA NƐ?
Mɔ na lingɔ bɛta kwa mɛ na hɛngɔ mɔ dengɔ bɛ.
Ta ngã bere pɛnɔ zu na dungɔ dama.
Dungɔ lɛ ngɛ̃́ ti dengɔ bɛ nga ti kaka bwaĩ́ ndoni kɔi na ndasewa nga na akwa mɔ.
ELENGBI TI YENGƆ NVẼNI TƐNƐ MƐ NGBANGƆ NDO TƐNƐ?
Ĩ́i, na ndɔmbali a ngbondo tɛnɛ sɛ (2):
Nzapa mɛ nvɛ ngunu lo lengbi ti lingɔ ya kapa tɛ ni ati na seni. Bo Yehova Nzapa lo kɔi la ndo ili lo kaya Ngbangɔ ya “Nvɛ Ngunu Zu,” tasangama, ta ngunu tɛ lo na ma ni dama. (Suma 15:3) Na lo ni ko, lo lengbi ti lingɔ ya kapa mɛ lo ko ti gbiãngbingɔ lɛ sese ati nzɔ̃ni ati na seni. Ngbangɔ pa ya, “Nzapa lengbi ti lingɔ ye zu.”
—Matie 19:26, Fana Ngbangɔ.
Nzapa na gwɛ̃ ya kapa tɛ ni ati na seni. Yehova na gwɛ̃ kpengbani ti diringɔ na lɛ ngɛ̃́ hɛ a wakwáni.
—Yobo 14:14, 15.
Ngbangɔ ndo panga ya Yezo, Nyĩ Nzapa, a sara ndó awa ngã. Lo lindó nga so lo ti nɛ? Na lo meya adu ndó gwɛ̃ tɛ lo. (Marko 1:
Ni la, elengbi ti yengɔ na bɛ e kɔi ya, Yehova ná Yezo ala ye zangɔ e ya e du na dengɔ bɛ na bi mɛ na gangɔ!
BINGA LIMƆ NA NDO LO OLO
Ndenge me nga sia la Nzapa na gbiãngbingɔ lɛ sese tɛ e ya ati nzɔ̃ni nɛ?
Ngbangɔ gbiã tɛnɛ na ndo hunda olo kaya MATIE 6:


text:
Nyen la alingbi ti sara si sewa aduti na ngia?
Mo pensé a yeke . . .
ndoye?
nginza?
mbeni ye nde?
YE SO BIBLE ATENE
“Ngia ayeke na ala so amä tënë ti Nzapa na abata ni!”
TËNË SO ABÂ MO TONGANA NYEN?
Ye so ala lingbi ti sara ti ye tere ngangu.
Ye so ala lingbi ti sara ti ne mba mingi.
Ye so ala lingbi ti sara ti mä tere nzoni.
E LINGBI TI YEDA BIANI NA YE SO BIBLE ATENE?
En, ndali ti ambeni raison use tongaso:
Nzapa la asara si sewa abâ gigi. Bible atene so “na lege ti [Jéhovah Nzapa] asewa kue . . . awara iri ti ala”. (aÉphésien 3:14, 15). A ye ti tene so Jéhovah la asara si sewa abâ gigi. Nda ti tënë so ane, ngbanga ti nyen?
Bâ tapande so: Tongana mo te mbeni nzerengo kobe na mo ye ti hinga aye so ayeke na yâ ni, mo yeke hunda zo wa? Mo yeke hunda tâ gi lo so atö kobe ni so.
Legeoko nga, tongana mo ye ti hinga ye so asara si sewa aduti na ngia, a yeke nzoni mo bâ ndo na mbage ti Jéhovah, Lo so azia na sese tënë ti sewa.
—Genèse 2:18-24.
Nzapa aye si mo duti nzoni. A yeke nzoni sewa ti mo agi wango na mbage ti Jéhovah, so lo zia ni na yâ ti Bible. Ngbanga ti nyen? “Ngbanga ti so lo yeke bi bê ti lo” na ndo ti mo (1 Pierre 5:6, 7). Jéhovah aye nzoni ti sewa ti mo, na hinga so awango ti lo ayeke lakue nzoni.
—aProverbe 3:5, 6; Ésaïe 48:17, 18.
BÂ TËNË SO
Mo lingbi ti sara nyen ti duti nzoni koli, wala nzoni wali, nzoni babâ wala nzoni mama?
Kiringo tënë ni ayeke na A-ÉPHÉSIEN 5:1, 2 nga na ACOLOSSIEN 3:18-21.


text:
104: Jésus akiri na yayu
TONGANA alango ayeke hon, Jésus afa tere ti lo na adisciple ti lo fani mingi. Mbeni lâ adisciple ti lo 500 tongaso abâ lo. Tongana lo si na ala, lo sara tënë ti nyen na ala? Mo hinga? Lo sara tënë ti Royaume ti Nzapa. Jéhovah atokua lani Jésus na ndo ti sese ti fa ye na azo na ndo ti Royaume so. Lo ngbâ ti sara tongaso lakue même na peko ti so a zingo lo na kuâ.
Royaume ti Nzapa ayeke nyen? Mo dabe ti mo na ni? A yeke ngorogbia ti Nzapa na yayu, na Jésus ayeke Lo so Nzapa asoro lo ti duti Gbia ni. Tongana ti so e manda awe, so lani Jésus amû kobe na azo ti nzara, lo zi kobela na tere ti azo nga lo zingo même akuâ, lo fa so lo yeke duti ande mbeni nzoni gbia.
Tongaso, tongana Jésus ayeke komande na yayu teti ngu saki oko, aye ayeke duti ande tongana nyen na ndo ti sese ge? Sese ni kue ayeke ga ande mbeni pendere paradis. Bira ayeke duti dä pëpe, sarango sioni, kobela na même kuâ ayeke duti dä nga pëpe. E hinga so a yeke tâ tënë ngbanga ti so Nzapa ayeke sara si sese ni aga paradis ti tene azo aduti dä na ngia. A yeke nda ni la si lo leke lani yaka ti Eden na tongo nda ni. Jésus ayeke sara kue ti tene ye so Nzapa aye ti sara aga tâ tënë.
Ngoi ni asi awe ti tene Jésus akiri na yayu. Teti alango 40, Jésus afa tere ti lo na adisciple ti lo, tongaso si ala hinga biani atene Jésus akiri na fini awe. Me kozoni si lo kiri na yayu, lo tene na adisciple ti lo: ‘Ala ngbâ na Jérusalem juska ala wara yingo vulu si.’ Yingo vulu ayeke ngangu ti Nzapa ti sara na kusala, na a yeke tongana pupu. Yingo so ayeke mû maboko na azo ti Nzapa ti sara ye so bê ti lo aye. Na nda ni, Jésus atene: ‘Ala fa tënë ti mbi juska na nda ti sese kue.’
Na peko ti so Jésus atene tënë so, mbeni ye ti ndima asi. Lo to nda ni yeke yeke ti gue na yayu, tongana ti so mo bâ ge. Na pekoni, mbeni mbinda angoro lo kue, si adisciple ti lo alingbi ti bâ lo mbeni pëpe. Jésus ague na yayu. Kâ, lo to nda ti komande na ndo ti adisciple ti lo na sese ge.
1 aCorinthien 15:3-8; Apocalypse 21:3, 4; Kusala 1:1-11.
Ahundango tënë
- Mbeni lâ, adisciple oke abâ Jésus? Lo sara tënë ti nyen na ala?
- Royaume ti Nzapa ayeke nyen? Gigi ayeke duti ande tongana nyen na ndo ti sese na ngoi so Jésus ayeke komande tongana Gbia teti ngu saki oko?
- Teti lango oke Jésus afa tere ti lo na adisciple ti lo? Me ngoi asi fadeso awe ti tene lo sara nyen?
- Tâ gi kozoni si lo zia adisciple ti lo ti gue, Jésus atene na ala ti sara nyen?
- Nyen la asi na lê ti foto so? Tongana nyen Jésus agirisa na lê ti adisciple ti lo?
Ambeni hundango tënë
- Diko 1 aCorinthien 15:3-8.
Ngbanga ti nyen bazengele Paul alingbi lani ti sara tënë ti zingongo ti Jésus na kuâ na kite oko pëpe? A-Chrétien laso alingbi nga ti sara tënë ti nyen na kite oko pëpe? (1 aCor. 15:4, 7, 8; Es. 2:2, 3; Mat. 24:14; 2 Tim. 3:1-5).
- Diko Kusala 1:1-11.
Tongana ti so Kusala 1:8 atene kozoni, a fa tënë juska na ndo wa? (Kus. 6:7; 9:31; 11:19-21; aCol. 1:23).


text:
49: Ndara ti azo ti Gabaon
MINGI ti akodoro ti Canaan aleke tere ti ala ti tiri bira na Israël. Ala pensé so ala yeke hon ala na ngangu. Me azo ti kodoro ti Gabaon so ayeke nduru na azo ti Israël abâ ti ala ni tongaso pëpe. Ti ala, Nzapa ayeke mû maboko na azo ti Israël, na ala ye ti tiri na Nzapa pëpe. Tongaso, mo hinga ye so azo ti Gabaon asara?
Ala leke ti sara si a bâ ala tongana azo so alango na mbeni ndo yongoro. Tongaso, ambeni koli ni ayü asurungo bongo nga na asurungo poro. Ala zia agbagbara bozo na ndo ti alele ti ala, na ala mû na tere ti ala akuru mapa. Na pekoni, ala gue na Josué na ala tene: ‘E londo na mbeni ndo so ayo, ngbanga ti so e mä tënë na ndo ti Jéhovah, kota Nzapa ti ala. E mä tënë ti ye kue so lo sara na ala na Egypte. Ni la, amokonzi ti e atene na e ti mû kobe na tere ti e na ti ga ti tene na ala: “E yeke azo ti kua ti ala. Ala mû na e yanga so ala yeke tiri bira na e pëpe.” Tongana ti so ala bâ, bongo asuru na tere ti e kue ndali ti yongoro tambela so, na amapa ti e kue ahule.’
Josué na ambeni mokonzi ti Israël ni ayeda na tënë ti azo ti Gabaon ni. Tongaso, ala mû yanga ti tiri bira na ala pëpe. Me lango ota na pekoni, ala mä so azo ti Gabaon ayeke lango tâ gi nduru na ala.
Josué ahunda na ala, lo tene: ‘Ngbanga ti nyen ala tene na e so ala londo na mbeni kodoro so ayo na e?’
Ala tene: ‘E sara tongaso ngbanga ti so e mä so Jéhovah Nzapa ti ala ayeke mû na ala sese ti Canaan kue. Ni la mbeto asara e so fade ala yeke fâ e kue.’ Me azo ti Israël asara ye alingbi na yanga so ala mû, ala fâ azo ti Gabaon pëpe. Nde na so, ala mû ala tongana azo ti kua ti ala.
Tongana gbia ti Jérusalem amä so azo ti Gabaon amä tere awe na Israël, ngonzo agbu lo mingi. Tongaso, lo tene na ambeni gbia osio: ‘Ala ga amû maboko na mbi ti tiri na Gabaon.’ A yeke ye so agbia oku so asara la. Ndali ti so azo ti Gabaon aduti na siriri na azo ti Israël, agbia so aga fadeso ti tiri bira na ala. Me so azo ti Gabaon asara tongaso, a yeke lege ti ndara la? E yeke bâ ni ande.
Josué 9:1-27; 10:1-5.
Ahundango tënë
- Tongana nyen azo ti Gabaon ayeke nde mingi na azo ti agbata ti Canaan so ayeke nduru na ala?
- Tongana ti so foto ni afa, azo ti Gabaon asara nyen? Ala sara tongaso ngbanga ti nyen?
- Yanga wa Josué na amokonzi ti Israël amû na azo ti Gabaon? Me ala bâ nyen lango ota na pekoni?
- Tongana agbia ti tanga ti agbata ni amä so azo ti Gabaon ate mbele ti siriri na Israël, ala sara nyen?
Ambeni hundango tënë
- Diko Josué 9:1-27.
Jéhovah amû yanga lani na mara ti Israël ti “fâ azo kue ti sese ni”. Me so lo bata azo ti Gabaon na fini, lo fa so sarango ye ti lo ayeke tongana nyen? (Jos. 9:22, 24; Mat. 9:13; Kus. 10:34, 35; 2 Pi. 3:9).
Na sarango ye alingbi na yanga so lo mû na azo ti Gabaon, Josué azia nzoni tapande wa na aChrétien laso? (Jos. 9:18, 19; Mat. 5:37; aEph. 4:25).
- Diko Josué 10:1-5.
Azo mingi so asi singo asara ye laso tongana azo ti Gabaon tongana nyen? Ye so asara si a yeke gi ti sara nyen na ala? (Jos. 10:4; Zach. 8:23; Mat. 25:35-40; Apoc. 12:17).


text:
42: Lele ti Balaam
LÂ OKO mo mä a tene lele asara tënë? Peut-être mo yeke tene: ‘Ên-ën. Nyama ayeke sara ka tënë pëpe.’ Me Bible asara tënë ti mbeni lele so asara tënë. Zia e bâ ye so asi.
Azo ti Israël aga nduru ti lï na sese ti Canaan awe. Balak, gbia ti Moab, asara mbeto ti azo ti Israël. Tongaso, lo tokua ambeni zo na ndo ti Balaam, mbeni zo so ahinga ndo mingi, ti ga ti deba azo ti Israël. Balak atene na Balaam so ni yeke mû gbâ ti nginza na lo. Tongaso, Balaam amû lele ti lo na lo gue ti bâ Balak.
Jéhovah aye pëpe ti tene Balaam adeba azo ti Lo. Tongaso, lo tokua ange ti lo ti luti na bê ti lege ti kanga lege na Balaam. Ange ni ayeke na mbeni yongoro épée na maboko ti lo. Balaam abâ ange ni pëpe, me lele ti lo abâ ange ni. Lele ni ayeke gi lege ti kpe ange ni, si na nda ni lo lango na sese. Ngonzo asara Balaam mingi, na lo pika lele ti lo na keke.
Na pekoni, Jéhovah asara si Balaam amä tënë so lele ni ayeke tene na lo. Lo tene: ‘Nyen si mbi sara na mo si mo yeke pika mbi tongaso?’
Balaam atene: ‘Mo mû mbi tongana buba zo ti mo! Tâ tongana mbi yeke fade na épée, ka mbi fâ mo.’
Lele ni ahunda lo, atene: ‘Lâ oko mbi sara sioni tongaso na mo awe?’
Balaam atene: ‘Ên-ën.’
Tongaso, Jéhovah asara si Balaam abâ ange so aluti na bê ti lege na épée na maboko. Ange ni atene: ‘Mo pika lele ti mo ngbanga ti nyen? Mbi ga ti kanga lege na mo, ngbanga ti so a lingbi mo gue mo deba azo ti Israël pëpe. Tongana lele ti mo akpe fade mbi pëpe, ka mbi fâ mo awe, me mbi yeke sara ye oko na lele ti mo pëpe.’
Balaam atene: ‘Mbi sara siokpari. Mbi hinga fade pëpe so mo luti na lege.’ Ange ni azi lege na Balaam na lo gue lo bâ Balak. Atâa so kue, lo tara ti deba azo ti Israël fani ota, me ahon ti tene a duti tongaso, Jéhovah asara si Balaam airi tënë nzoni na ndo ti azo ti Israël lege ota.
Nombre 21:21-35; 22:1-40; 23:1-30; 24:1-25.
Ahundango tënë
- Balak ayeke zo wa? Ngbanga ti nyen lo hunda ti tene Balaam aga?
- Ngbanga ti nyen lele ti Balaam alango na sese?
- Lele ni atene nyen na Balaam?
- Mbeni ange atene nyen na Balaam?
- Nyen la asi tongana Balaam atara ti deba azo ti Israël?
Ambeni hundango tënë
- Diko Nombre 21:21-35.
Ngbanga ti nyen Israël ahon na ngangu Sihon, gbia ti azo ti Amori, nga na Og, gbia ti Basan? (Nom. 21:21, 23, 33, 34).
- Diko Nombre 22:1-40.
Nyen la apusu lani Balaam ti tara ti deba azo ti Israël? E lingbi ti manda nyen na lege ti ye so? (Nom. 22:16, 17; aProv. 6:16, 18; 2 Pi. 2:15; Jude 11).
- Diko Nombre 23:1-30.
Atâa so Balaam asara tënë mo bâ mo tene lo yeke voro Jéhovah, tongana nyen asarango ye ti lo afa ti ala ni nde? (Nom. 23:3, 11-14; 1 Sam. 15:22).
- Diko Nombre 24:1-25.
Tongana nyen mbaï ti Bible so asara si e mä na bê mingi na gango tâ tënë ti aye so Jéhovah aleke ti sara? (Nom. 24:10; Es. 54:17).


text:
47: Zo ti nzi na Israël
BÂ YE so koli so ayeke lu na yâ ti tente ti lo. A yeke mbeni pendere bongo, lor na argent. Lo mû aye so na gbata ti Jéricho. Me a hunda lani ti sara nyen na aye so ayeke na yâ ti gbata ti Jéricho? Mo dabe ti mo na ni?
A hunda lani ti tene a futi ni, na ti tene a zia lor na argent na tabernacle ti Jéhovah. Tongaso, azo so ake yanga ti Nzapa. Ala nzi ye ti Nzapa. Iri ti koli ni ayeke Acan, na azo so ayeke azo ti da ti lo. Zia e bâ ye so asi.
Na peko ti so Acan anzi aye so, Josué atokua aturugu ti lo ti sara bira na kodoro ti Aï. Me azo ti Aï ahon ala na ngangu, ala fâ ambeni, na ambeni akpe. Vundu asara Josué mingi. Lo kuku na sese na gbele Jéhovah, lo sambela lo, lo tene: ‘Ngbanga ti nyen mo zia si ye tongaso asi na e?’
Jéhovah atene: ‘Londo! Israël asara siokpari. Ala mû ambeni ti aye so a lingbi a futi ni wala so a hunda ti zia na tabernacle ti mbi. Ala nzi mbeni pendere bongo na ala honde ni. Mbi yeke iri tënë nzoni na ndo ti ala pëpe juska ala futi bongo so nga na zo so anzi aye so.’ Jéhovah atene so ni yeke fa na Josué zo wa ayeke sioni zo so.
Tongaso, Josué abungbi azo kue na ndo oko, na Jéhovah afa Acan tongana zo ti nzi ni. Acan atene: ‘Mbi sara siokpari. Mbi bâ pendere bongo na lor na argent, na mbi sara nzara ni mingi si mbi mû ni. Mo yeke bâ ala na ndo so mbi lu ni dä na yâ ti tente ti mbi.’
Tongana a wara aye so kue awe na a ga na ni na Josué, lo tene na Acan: ‘Mo ga na ye ti sioni so na ndo ti e ngbanga ti nyen? Bâ, fadeso Jéhovah ayeke sara sioni na mo!’ Azo kue abo Acan na afami ti lo na tênë juska ala kui. Ye so afa na e so a lingbi e mû lâ oko pëpe ye so ayeke ti e pëpe.
Na pekoni, Israël akiri ague atiri na Aï. Ti so ni, Jéhovah amû maboko na azo ti lo, na ala hon Aï na ngangu.
Josué 7:1-26; 8:1-29.
Ahundango tënë
- Na lê ti foto ni, koli wa la ayeke lu aye ti mosoro ti Jéricho na yâ ti sese so? Azo wa la ayeke mû maboko na lo?
- Ngbanga ti nyen ye so Acan na sewa ti lo asara ayeke sioni mingi?
- Jéhovah atene nyen tongana Josué ahunda lo ngbanga ti nyen azo ti Israël ahon na ngangu pëpe na yâ ti bira ti Aï?
- Na peko ti so a ga na Acan nga na azo ti da ti lo na gbele Josué, a sara nyen na ala?
- Ngbanga so a fâ na li ti Acan afa na e kota ye wa?
Ambeni hundango tënë
- Diko Josué 7:1-26.
Asambela ti Josué afa nyen na ndo ti songo so lo yeke na ni na Wasarango lo? (Jos. 7:7-9; Ps. 119:145; 1 Jean 5:14).
Ye so Acan asara afa nyen? E lingbi ti manda nyen na lege ti ye so lo sara so? (Jos. 7:11, 14, 15; aProv. 15:3; 1 Tim. 5:24; aHéb. 4:13).
- Diko Josué 8:1-29.
Kungba wa e oko oko kue e yeke na ni na mbage ti kongregation laso? (Jos. 7:13; Lév. 5:1; aProv. 28:13).


text:
KOTA MAMA-TENE NI | MO LINGBI TI GA NDURU NA NZAPA
Mo bâ so mo yeke nduru na Nzapa?
“Ti duti na kpengba songo na Nzapa ayeke sara si mo yeke na siriri nga mo yeke gi bê ti mo ape. A kpa mo bâ mo tene Nzapa ayeke bibe ti lo lakue na nzoni duti ti mo.”—CHRISTOPHER, MBENI MASEKA-KOLI NA GHANA.
“Nzapa abâ mo na yâ ti akpale ti mo kue, lo ye mo mingi nga lo yeke bibe ti lo na mo atâa mo hunda ni lâ oko ape.” —HANNAH, SO AYEKE NA NGU 13, NA ALASKA, ÉTATS-UNIS.
“Tongana mo hinga so mo yeke na nzoni songo na Nzapa, a yeke dë bê ti mo mingi!”—GINA, MBENI WALI SO AYEKE NA NGU 40 NA NDO NI, NA JAMAÏQUE.
A yeke gi Christopher, Hannah nga na Gina la ayeke na mara ti bibe ni so ape. Azo mingi, na yâ ti dunia mobimba, ahinga so Nzapa abâ ala tongana akamarade ti lo. Ka ti mo? Mo bâ so mo yeke nduru na Nzapa? Wala mo ye ti gi ti ga nduru mingi na lo? Peut-être mo hunda tere ti mo, mo tene, ‘Senge zo alingbi tâ ti sara kamarade na Nzapa ti ngangu ahon kue la? Tongana a yeke tongaso, zo ni ayeke sara ni tongana nyen?’
ZO ALINGBI TI GA NDURU NA NZAPA
Bible afa so zo alingbi ti ga kamarade ti Nzapa. Na tapande, Bible atene so Nzapa airi lani Abraham “ndeko [wala kamarade] ti Mbi”. (Ésaïe 41:8). Bâ nga so, na Jacques 4:8, a tisa e, a tene: “Ala ga nduru na Nzapa, na fade lo yeke ga nduru na ala.” Tongaso, a yeke polele so zo alingbi biani ti lë kpengba songo na Nzapa, wala ti ga kamarade ti lo. Me, so zo abâ Nzapa ape so, mo yeke sara tongana nyen ti “ga nduru” na lo nga ti duti na nzoni songo na lo?
Ti kiri tënë na hundango ndo so, zia e bâ ye so ayeke pasêe ka na ngoi so ambeni zo aye ti sara kamarade. Mingi ni, a yeke to nda ni na popo ti azo use so ayeke gi ti hinga iri ti mba. Na pekoni, teti so lakue ala yeke sara lisoro na mba, ala yeke fa atënë ti bê ti ala na popo ti ala, ge la songo ti ala ni ayeke maï. Nga, tongana ala yeke gi ti sara ambeni ye ndali ti mba, songo ti kamarade ti ala ni ayeke kpengba. Ye so aye ti fa so tongana mbeni zo aye ti lë kpengba songo na Nzapa, a yeke nzoni ala sara mara ti aye ni so nga na popo ti ala. Zia e bâ tongana nyen ti sara ni.


text:
9: Noé aleke arche
NOÉ ayeke na wali na lo dü amolenge ti koli ota. Iri ti ala ayeke Sem, Cham na Japhet. Ala nga kue ayeke na awali ti ala. Tongaso, azo miombe ayeke na yâ ti sewa ti Noé.
Mbeni lâ, Nzapa ahunda na Noé ti sara mbeni ye so zo ahinga li ti lo na ni pëpe. Lo tene na lo ti leke mbeni kota arche, so akono tongana kota bateau me so akpa mbeni yongoro kota sanduku. A kangbi yâ ti arche ni na a-étage ota, na a leke akete chambre dä. Noé na sewa ti lo nga na anyama na akobe aduti na yâ ti achambre so.
Nzapa atene na Noé ti sara si ngu alingbi ti lï na yâ ti arche ni pëpe. Nzapa atene: ‘Mbi yeke sara si Kota Moa aga ti futi sese so kue. Zo kue so ayeke na yâ ti arche ni pëpe ayeke kui.’
Noé na amolenge ti lo amä yanga ti Jéhovah na ala komanse ti leke arche ni. Me ambeni zo ayeke he gi ala hengo. Azo so angbâ gi na sioni ti ala. Zo oko amä na bê pëpe so Nzapa ayeke futi ala.
A hunda ngoi mingi ti leke arche ni ngbanga ti so a kono mingi. Na nda ni, kusala ni ahunzi. Fadeso, Nzapa ahunda na Noé ti ga na anyama na yâ ti arche ni. Nzapa atene na lo ti ga na ambeni nyama ni use use, koli na wali. Me ti ambeni nyama ni nde, lo tene na lo ti ga na ala mbasambala mbasambala. Nzapa atene na lo ti ga na andeke ti mara nde nde kue. Noé asara tâ gi ye so Nzapa ahunda na lo.
Na nda ni, Noé na sewa ti lo alï na yâ ti arche ni, na Nzapa akanga yanga ni. Na yâ ti arche, Noé na sewa ti lo ayeke ku. Tara ti bâ tere ti mo na yâ ti arche ni na kungo ni, na tere ti Noé na sewa ti lo. Fade Kota Moa ayeke ga biani tongana ti so Nzapa atene?
Genèse 6:9-22; 7:1-9.
Ahundango tënë
- Azo oke ayeke na yâ ti sewa ti Noé? Iri ti amolenge ti lo ti koli ota ayeke nyen?
- Ye wa so ayeke nde mingi Nzapa ahunda na Noé ti sara? Ngbanga ti nyen lo hunda na Noé ti sara ye so?
- Azo ti ngoi ti Noé atene ti ala nyen tongana Noé asara tënë ti arche ni na ala?
- Nzapa atene na Noé ti sara nyen na anyama?
- Na peko ti so Nzapa akanga yanga ti arche ni, Noé na sewa ti lo alingbi lani gi ti sara nyen?
Ambeni hundango tënë
- Diko Genèse 6:9-22.
Nyen la asara lani si Noé aduti mbeni kpengba wavorongo tâ Nzapa? (Gen. 6:9, 22).
Jéhovah abâ sarango ngangu na zo tongana nyen? A lingbi ye so asara nyen na ndo ti angia so e soro ti sara, aye so e ye ti diko nga so e ye ti bâ? (Gen. 6:11, 12; Ps. 11:5).
Tongana nyen e lingbi ti mû tapande ti Noé tongana bungbi ti Jéhovah afa lege na e? (Gen. 6:22; 1 Jean 5:3).
- Diko Genèse 7:1-9.
Jéhovah abâ lani Noé tongana zo ti mbilimbili atâa so lo yeke mbilimbili-kue pëpe. Ye so adë bê ti e tongana nyen? (Gen. 7:1; aProv. 10:16; Es. 26:7).


text:
Kiringo tënë na ahunda ti azo
Ngbanga ti nyen a yeke nzoni e dabe ti e na kuâ ti Jésus?
Kuâ ti Jésus ayeke kota ye so asi na yâ ti mbaï ti azo. Lo kui lani ti mû na azo fini so ala lingbi fade ti duti na ni. A leke lani zo ti tene lo duti na nzara ti sara aye ti sioni ape, ti tï kobela ape wala ti kui ape (Genèse 1:31). Me, siokpari alï na yâ ti dunia na lege ti kozo koli, Adam. Ni la, Jésus amû fini ti lo ti zi e na gbe ti siokpari na kui.—Diko Matthieu 20:28; aRomain 6:23.
Nzapa afa kota ndoye ti lo na lege so lo tokua Molenge ti lo na sese ti kui ndali ti e (1 Jean 4:9, 10). Jésus atene na adisciple ti lo ti dabe ti ala na kuâ ti lo na sarango mbeni matanga so ahunda aye mingi ape, so na yâ ni a sara kua na mapa nga na vin. Ti sara ni ngu oko oko a yeke mbeni lege ti fa singila ti bê ti e ndali ti ndoye so Nzapa nga na Jésus afa ni.—Diko Luc 22:19, 20.
Azo wa la ayeke te mapa ni na ayeke nyon vin ni zo wa?
Na ngoi so Jésus atene lani ti kozoni na adisciple ti lo ti tene ala dabe ti ala na kuâ ti lo, lo sara lani tënë ti mbeni mbele, wala mango tere (Matthieu 26:26-28). Mbele ni so ayeke mû ande beku na adisciple ni so, nga na ambeni zo so wungo ti ala ayeke kete, ti ga agbia na aprêtre na tere ti lo na yayu. Atâa so a yeke azo kutu mingi la si ayeke sara matanga ti dango bê na kuâ ti Jésus, a yeke gi ala so ayeke na yâ ti mbele ni so la si ayeke te mapa na ayeke nyon vin ni.—Diko Apocalypse 5:10.
A sara nduru na ngu 2000 awe la si Jéhovah angbâ ti soro ala so ayeke ga ande agbia ni so (Luc 12:32). Wungo ti ala ayeke kete tongana a haka ni na ti ala so ayeke duti ande na fini lakue lakue na ndo ti sese.—Diko Apocalypse 7:4, 9, 17.


text:
TOUR TI BA NDO FÉVRIER 2014
Bira so achangé dunia kue
Kozo bira so amû sese kue achangé dunia ngbanga ti nyen? Kiringo tënë ni ayeke fa mbeni ye na e na ndo ti kekereke ti e?
Bira so achangé dunia kue
Kozo bira so amû sese kue, so a iri nga ni “Kota Bira,” achangé dunia kue na mbeni fason so andu e juska laso tongana nyen?
Tâ zo so ayeke na peko ti bira na pasi
Na lege wa Bible atingbi mbeni bira so alondo lani na yayu na bira so amû lani sese kue nga na akpale so ayeke si na ndo ti sese ge?
“Zendo ti paradis na ndo ti sese achangé fini ti mbi!”
Ivars Vigulis amû lani fini ti lo kue ti wara na yango-iri, na gonda nga na nzerengo tere ti peko ti ngia ti kpengo na moto. Tâ tënë ti Bible asara nyen na ndo ti fini ti lo?
Mo hinga?
Aloès so Bible asara tënë ni ayeke lani keke ti nyen? Amara ti sandaga wa la a yeke mû lani na temple na Jérusalem?
Ndali ti nyen la Nzapa azia si awangangu asara sioni na asenge zo?
Bible afa ye so Nzapa ayeke sara na azo so ayeke sara ye ti sioni na amba ti ala laso nga ye so lo yeke sara kekereke na ala.
Lo kanga bê atâa azo asara aye ti sioni
Mo kue a sara mbeni ye ti sioni na mo awe? Mo yeke ku kungo ti bâ ngoi so Nzapa ayeke ga ti hunzi mara ti ye ni so? Bâ tongana nyen mo lingbi ti sara ye na mabe tongana ti Élie.
Kiringo tënë na ahunda ti azo
Nyen la afa so Bible ayeke Tënë ti Nzapa? A sû atënë ti yâ ti Bible ni lani tongana nyen?


text:
KOTA MAMA-TENE NI | MBENI GOUVERNEMENT SO PETENGO GORO AYEKE NA YÂ NI APE
Petengo goro ahon ndo ni na yâ ti andokua ti Letäa
Tongana a sara tënë ti petengo goro na yâ ti andokua ti Letäa, a ye ti sara tënë ti mbeni zo so asara kua na lege ni pëpe na komandema so Letäa amû na lo ti wara na mbeni ye ndali ti lo wani. Mara ti sarango ye ni so ato nda ni depuis giriri. Na tapande, na yâ ti Bible, a yeke wara mbeni ndia so ake tënë ti petengo goro na yâ ti fango ngbanga. Ye so afa so azo ahinga mara ti sarango ye ni so ahon angu 3500 tongaso awe (Exode 23:8). Petengo goro andu aye mingi. Ngoi na ngoi, akota zo ti kodoro ayeke nzi akungba, ala yeke gi ti wara ambeni ye so ala lingbi na ni ape, wala même ti nzi nginza ti Letäa. Ala lingbi nga ti sara kua na kota ndo ti ala, na mbeni fason so ayeke na lege ni ape, ti pusu na peko ti akamarade ti ala nga na afami ti ala.
So tënë ti petengo goro ayeke na yâ ti abungbi so azo asigigi na ni, na bango ni, ti andokua ti Letäa la ahon ndo ni mingi. Na ngu 2013, mbeni bungbi so ayeke tiri ndali ti tënë ti petengo goro (Transparency International) asigigi na mbeni mbeti (Global Corruption Barometer) so, na yâ ni, afa so na ndo ti dunia mobimba azo ahinga so akota bungbi oku so tënë ti goro ahon ndo ni dä, a yeke akama-poroso, lapolice, akota zo ti kodoro, awalungo ndia nga na azo ti fango ngbanga. Zia e bâ gi ambeni tondo so afa akpale ni so.
AFRIKA: Na ngu 2013, na Afrika ti Mbongo, a bi tënë na li ti ambeni kota zo ti kodoro so wungo ti ala ayeke 22000 tongaso ndali ti tënë ti petengo goro.
AMERIKA: Na ngu 2012, na Brésil, a dë ngbanga na ndo ti azo 25 ndali ti so ala mû nginza ti Letäa ti sara na poroso. Na popo ti azo ni so, a yeke wara wakua-su ti ngbene gbia ti kodoro ni, so lo yeke use zo so ayeke na ngangu mingi na ndo ti kodoro ni.
ASIE: Na ngu 1995, na Séoul (Corée du Sud), mbeni kota magasin akungbi, na azo 502 akui na yâ ni. Azo so agi nda ti ye ni afa so azo ti lekengo da ni apete goro lani na akota zo ti kodoro ni ti zia lege na ala ti sara kua na agbakuru so ayeke na lege ni ape nga ti gue nde na ndia ti lekengo da.
AKODORO TI POTO: Yapakara Cecilia Malmström atene: “Kpale ti tënë ti [petengo goro na yâ ti akodoro ti Poto] ahon gbungo li ti zo.” Lo tene nga so “na bango ni, mbeni kode so a zia na sese ti zi biani tënë ti petengo goro ayeke dä ape.”
Gunda ti tënë ti petengo goro na yâ ti andokua ti Letäa so alï mingi. Susan Rose-Ackerman, so ayeke mbeni zo so ahinga ye na ndo ti tënë ti kangango lege na tënë ti goro, atene so a hunda ti sara achangement, “achangement na yâ ti akode ti sarango kua ti gouvernement.” Atâa so e lingbi ti bâ so mbeni ye ti sarango ni ayeke dä ape, Bible afa so lege ayeke dä ti sara akota changement, na a yeke si ande biani.


text:
25: Sewa ti Jacob ague na Egypte
JOSEPH akanga bê ti lo gbä. Lo tene na azo ti kua ti lo kue ti sigigi. Tongana Joseph angbâ gi lo oko na aita ti lo, lo komanse ti toto. Bâ tongana nyen bê ti aita ti lo adö, ndali ti so ala hinga pëpe nda ni so lo yeke toto. Na nda ni, Joseph atene: ‘Mbi yeke Joseph. Babâ ti mbi angbâ na fini?’
Li ti aita ti lo akpe kue si ala hinga tënë so ala lingbi ti tene pëpe. Mbeto agbu ala. Me Joseph atene: ‘Ala ga nduru na mbi.’ Tongana ala pusu nduru, lo tene: ‘Mbi yeke ita ti ala Joseph so ala kä na azo ti Egypte.’
Joseph angbâ ti sara tënë na ngangu pëpe, lo tene: ‘Ala gi bê ti ala pëpe ndali ti so ala kä mbi si mbi ga ge. Biani a yeke Nzapa si atokua mbi na Egypte ti sö fini ti azo. Pharaon azia mbi mokonzi ti kodoro ni kue. Tongaso, ala kiri na kodoro hio na ala tene na babâ ti mbi atënë so kue. Ala tene na lo ti ga ti duti ge.’
Na pekoni, Joseph atï na go ti aita ti lo, lo toto na lo su ngbangba ti ala kue. Tongana Pharaon amä so aita ti Joseph aga, lo tene na Joseph: ‘Zia ala mû apuse ala gue amû babâ ti ala na asewa ti ala na ala kiri ge. Mbi yeke mû na ala sese na Egypte so ayeke nzoni ahon atanga ni kue.’
Ala sara tongaso. Jacob aga na sese ti Egypte na sewa ti lo kue. Bâ na lê ti foto so Joseph na tingbingo babâ ti lo.
Sewa ti Jacob aga mingi. Azo ti sewa ti lo kue ayeke lani 70 na ngoi so ala ga na Egypte, tongana a diko Jacob na amolenge ti lo na atarä ti lo. Me na tere ni, awali ti amolenge ni nga peut-être azo ti kua mingi ayeke dä nga. Ala kue aga asara kodoro na Egypte. A iri ala azo ti Israël, ngbanga ti so Nzapa achangé iri ti Jacob ti ga Israël. Ala ga azo so Nzapa abâ ala nde na tanga ti ambeni mara, tongana ti so e yeke bâ ande.
Genèse 45:1-28; 46:1-27.
Ahundango tënë
- Nyen la asi tongana Joseph afa tere ti lo na aita ti lo?
- Tënë wa Joseph afa nda ni na nzobe na aita ti lo?
- Pharaon atene nyen tongana lo mä tënë ti aita ti Joseph?
- Sewa ti Jacob akono lani tongana nyen na ngoi so ala lï na Egypte?
- Iri wa a mû na azo ti sewa ti Jacob? Ngbanga ti nyen a mû iri so na ala?
Ambeni hundango tënë
- Diko Genèse 45:1-28.
Tongana nyen mbaï ti Bible na ndo ti Joseph afa so tongana a leke ti sara sioni na awakua ti Jéhovah, Jéhovah alingbi ti changé ye so si a ga nzoni? (Gen. 45:5-8; Es. 8:10; aPhil. 1:12-14).
- Diko Genèse 46:1-27.
Jéhovah akiri atene nyen na Jacob ti dë bê ti lo tongana lo yeke na lege ti gue na Egypte? (Gen. 46:1-4).


text:
Ye ti manda 8
Ngbanga ti nyen e yeke yü bongo pendere ndali ti abungbi ti e?
Mo bâ na yâ ti afoto ti brochure so tongana nyen aTémoin ti Jéhovah ayü bongo pendere na ngoi ti abungbi ti ala? Ngbanga ti nyen e yeke sara ka tongaso?
A yeke ti mû nengo na Nzapa ti e. Ti tâ tënë ni, Nzapa ayeke bâ pëpe gi yungo bongo ti zo (1 Samuel 16:7). Me, tongana e gue na bungbi ti voro lo, ye so e ye ayeke ti ne lo nga ti ne aita ti e. Na tapande, tongana e ye ti bâ mbeni gbia ti kodoro, e yeke yü bongo pendere ti fa so e ne lo, ni la ape? A yeke nga tongaso na abungbi ti e. Lege so e yeke leke na tere ti e ayeke fa so e ne Jéhovah Nzapa, lo so ayeke “Gbia ti lakue lakue,” nga na ndo so e voro lo dä.—1 Timothée 1:17.
A yeke ti fa so e yeke na anzoni sarango ye. Bible awa aChrétien ti ‘yü bongo so ayeke nzoni, nga ti sara ye ahon ndo ni pëpe’ tongana ti azo so ayeke “voro Nzapa”. (1 Timothée 2:9, 10). Zo so ‘ayü bongo nzoni’ ayeke zo so ayü bongo ti pika lê ti azo ape, wala ti zingo nzara ti tere ti ala wala ti tene azo abâ lo na yâ ni ape. Nga, zo so asara ye ahon ndo ni pëpe ayeke yü bongo gi tongaso ape, wala so akono ahon ndo ti lo wala so a gbu lo ngangu. So aye ti tene ape so zo alingbi ti yü bongo ti bê ti lo ape, ên-ën. Me tongana e yü bongo pendere ndali ti abungbi ti e, a “lingbi ti sara pendere ti fango ye ti Nzapa, Sauveur ti e” na ti ‘mû gloire na lo’. (Tite 2:10; 1 Pierre 2:12). A yeke sara nga ye na ndo ti bango ndo so azo ayeke na ni na ndo ti vorongo so e yeke voro na Jéhovah.
Zia si yungo bongo ti mo akanga lege na mo ape ti gue na Da ti Royaume. Ti yü bongo nzoni nga so alingbi na abungbi ti e ahunda pëpe ti vo gi angangu bongo wala so apika lê.
Yungo bongo ti e ayeke sara nyen na ndo ti vorongo so e yeke voro na Nzapa?
Aversê wa afa na e ti leke tere pendere ndali ti abungbi?


text:
Ye ti manda 5
Ye so Nzapa aye ti sara teti sese ayeke nyen?
1. Ngbanga ti nyen Nzapa aleke sese?
Jéhovah amû sese na e azo ti ga ndo ti e. Tongaso, a leke kozo koli Adam na kozo wali Ève ti duti na yayu pëpe; Nzapa asara a-ange na yayu kâ awe (Job 38:4, 7). Nzapa azia kozo koli na yâ ti mbeni pendere paradis so iri ni ayeke yaka ti Éden (Genèse 2:15-17). Jéhovah amû na lo na amolenge so lo yeke dü ande beku ti fini ti lakue lakue na ndo ti sese.
Na tongo nda ni, gi yaka ti Éden la ayeke paradis. A yeke na Adam na Ève ti dü amolenge mingi ti mû ndo ti sese ni. Ala la ayeke komande ande na ndo ti sese kue na ala sara si sese ni aga paradis (Genèse 1:28). A yeke futi sese lâ oko pëpe. Azo ayeke ngbâ ti duti dä lakue.
2. Ngbanga ti nyen sese ayeke paradis laso pëpe?
Adam na Ève ake yanga ti Nzapa, ni la lo tomba ala na yâ ti yaka ni. Paradis ni agirisa, na zo oko alingbi ti kiri na ni na place ni pëpe. Bible atene: “A zia sese so na tïtî azo ti sioni.”—Job 9:24.
Jéhovah azia lege ti ye so lo ye lani ti sara teti azo na tongo nda ni so awe? Ên-ën! Lo yeke Nzapa ti Ngangu Ahon Kue. Ye ti karango lo ayeke pëpe (Ésaïe 45:18). Lo yeke sara si azo akiri aduti na ndo ti sese tongana ti so lo ye lani.
3. Sese ayeke kiri ti ga paradis tongana nyen?
Sese ayeke kiri ti ga paradis na ngoi ti komandema ti Jésus, Gbia ti Royaume ti Nzapa. Na yâ ti bira so iri ni ayeke Harmaguédon, Jésus ayeke duti ande na li ti a-ange ti Nzapa ti futi azo kue so asara kpengba-li na Nzapa. Na pekoni Jésus ayeke kanga Satan teti ngu 1000. Awakua ti Nzapa ayeke sö kuâ ndali ti so Jésus ayeke fa lege na ala nga lo yeke bata ala. Ala yeke duti ande na fini ti lakue lakue na yâ ti paradis na ndo ti sese.
4. Pasi ayeke hunzi ande lawa?
Lawa la Nzapa ayeke sara si sioni ahunzi na ndo ti sese? Jésus amû mbeni “fä” ti fa lawa la hunzingo ti aye aga nduru. Aye so ayeke si na yâ ti dunia laso ayeke sara sioni na fini ti azo na afa so e yeke fadeso na “ngoi so aye ti ngoi so ayeke gue ti hunzi”.
Na ngoi ti komandema ti ngu 1000 ti Jésus so na yayu kâ lo yeke komande na ndo ti sese, lo yeke hunzi apasi kue (Ésaïe 9:5, 6; 11:9). Na ndo ti so si Jésus ayeke sara kusala tongana Gbia, lo yeke sara nga kusala tongana Kota Prêtre nga lo yeke zi ande siokpari ti azo so aye Nzapa. Tongaso, na lege ti Jésus, Nzapa ayeke zi ande kobela, gango mbakoro nga na kuâ.
5. Zo wa la ayeke duti ande na yâ ti fini paradis so?
Azo so amä yanga ti Nzapa ayeke duti ande na yâ ti paradis (1 Jean 2:17). Jésus atokua lani adisciple ti lo ti gi azo ti tâ be-ti-molenge na ti fa na ala ye so ala lingbi ti sara ti nzere na lê ti Nzapa. Laso, Jéhovah ayeke leke azo kutu mingi ti wara fini na yâ ti paradis so ayeke ga na ndo ti sese (Sophonie 2:3). Na yâ ti aDa ti Royaume ti aTémoin ti Jéhovah, a yeke fa na azo tongana nyen ti duti nzoni koli wala nzoni babâ nga ti duti nzoni wali wala nzoni mama. Ababâ na amama na amolenge ti ala ayeke voro Nzapa legeoko nga ala yeke manda tongana nyen nzoni tënë so alingbi ti sara ye ti nzoni na yâ ti fini ti ala.


text:
Ye ti manda 9
Sewa ti mo alingbi ti duti na ngia tongana nyen?
1. Ti tene sewa aduti na ngia, ngbanga ti nyen a hunda ti sara mariage si?
Nzoni tënë alondo na Jéhovah, Nzapa so ayeke na ngia, lo so aye si asewa aduti na ngia (1 Timothée 1:11). Lo la lo yeke na gunda ti mariage. Ti tene koli na wali asara mariage ayeke kota ye ndali ti nzoni ti sewa ni. Ye so asara si amolenge so ala yeke dü ayeke duti nzoni.
Bango ndo ti Nzapa na ndo ti mariage ayeke so wa? Lo ye si koli na wali amû tere na lê ti ndia nga ala ninga na yâ ti mariage ti ala (Luc 2:1, 4, 5). Lo ye si ala duti be-ta-zo na mba (aHébreu 13:4). Lo ke tënë ti divorce (Malachie 2:16). Me, lo yeda ti tene aChrétien asara divorce na akiri asara mbeni mariage gi tongana mbeni na popo ti ala agi mbeni wali nde wala koli nde.
2. A yeke nzoni koli na wali asara ye na mba tongana nyen?
Jéhovah aleke koli na wali ti mû maboko na mba (Genèse 2:18). Teti so na yâ ti sewa koli la ayeke mokonzi, a lingbi lo mû aye ti mitele na sewa ti lo ni nga lo fa tënë ti Nzapa na ala. A lingbi lo ye wali ti lo na bê ti lo oko. A lingbi koli na wali aye tere na ala ne mba. Teti so ala use kue ayeke na siokpari na tere ti ala, a lingbi ala manda ti pardone mba si ala duti na ngia na yâ ti mariage ti ala.
3. Tongana ala yeke na ngia pëpe, a yeke nzoni ti ke tere?
Tongana mango tere ayeke na popo ti ala pëpe, ala sara kue ti sara ye na mba na ndoye (1 aCorinthien 13:4, 5). Mbeti ti Nzapa atene pëpe so kangbingo tere la ayeke leke akpale so ayeke si ka na yâ ti mariage.
4. Amolenge, Nzapa aye si ala duti tongana nyen?
Jéhovah aye si ala duti na ngia. A yeke na mbage ti lo si ala lingbi ti wara tâ nzoni wango ti duti na ngia na lâ ti maseka ti ala. Lo ye si ala manda ye na lege ti ndara so ababâ na amama ti ala ayeke na ni (aColossien 3:20). Jéhovah aye nga si ala wara ngia ti sara na lo, lo so lo yeke Wasarango ala, nga ti sara na Molenge ti lo.
5. Ala lingbi ti sara nyen ti tene amolenge ti ala aduti na ngia?
Ababâ na amama, a lingbi ala sara kua ngangu ti mû kobe na bongo na amolenge ti ala, nga ti mû na ala ndo ti lango (1 Timothée 5:8). Me ti tene amolenge ti ala aduti na ngia, a yeke nzoni ti fa na ala ti ye Nzapa na ti zia lege na lo ti fa ye na ala (aÉphésien 6:4). Yengo so ala yeke ye na Nzapa ayeke ndu bê ti amolenge ti ala mingi. Tongana fango ye so ala yeke fa na amolenge ti ala aluti na ndo ti Bible, a yeke sara si amolenge ni ayeke gbu li ti ala na ndo ti anzoni ye.
Tongana ala gonda amolenge ti ala ndali ti aye so ala sara, a yeke sara nzoni na ala mingi. Me a lingbi a se ala nga, tongaso si ala tï pëpe na yâ ti asarango ye so alingbi ti ga na ala vundu (aProverbe 22:15). Ye oko, zia si ala se amolenge ti ala ni na ngangu pëpe.
A-Témoin ti Jéhovah asigigi na gbâ ti ambeti na ndo ti sewa ti mû maboko na ababâ na amama nga na amolenge. Atënë ti yâ ni aluti na ndo ti Bible.


text:
TOUR TI BA NDO MAI 2015
Ngoi ti nda ni aga nduru awe?
Tongana mo mä a tene, “Ngoi ti nda ni aga nduru awe”, nyen la aga na li ti mo? Bê ti mo ayeke gi mo?
Ngoi ti “nda ni” aye ti tene nyen?
Eskê mo hinga so ye so Bible atene na ndo ti ngoi ti nda ni ayeke mbeni nzoni sango?
Ngoi ti nda ni aga nduru awe?
Zia e wara kiringo tënë ni na gbungo li na ndo ti ambeni ye osio so Bible afa ni, na so a fa so ngoi ti nda ni ayeke nduru
Azo mingi ayeke sö kuâ ande: Mo nga kue
Ala yeke sö kuâ ni tongana nyen? Na batango gbâ ti amosoro wala na lekengo ambeni ye nde ti ku na ngoi ti nda ni ni?
Mo hinga?
Eskê aye so a wara na gbe ti sese alingbi tere na aye so ambaï ti Bible afa? Na ngoi wa la abamara ahunzi na yâ ti ambeni kodoro so Bible asara tënë ni?
Mbi hinga so Jéhovah ayeke sara nzoni bê na zo nga lo yeke pardonné zo
Ti Normand Pelletier, ti escroqué azo aga tongana mbeni ye ti tere ti lo. Me na ngoi so lo diko mbeni versê ti Bible, ngu ti lê ti lo asigigi.
“Mbi yeke na place ti Nzapa?”
Yâ ti sewa ti mo abuba ngbanga ti so kota bê, kango mba wala kengo mba ayeke na yâ ni? Tongana ayeke tongaso, mbaï ti Joseph apeut ti mû maboko na mo.
Kiringo tënë na ahunda ti azo
Ngbanga ti nyen la Lâ ti fango ngbanga ayeke ninga ande ngu 1 000?


text:
TOUR TI BA NDO (TI MANDANGO NI) JANVIER 2015
Na yâ ti Tour ti Ba Ndo so mo yeke wara aye ti manda ti lango 2 ti mars ti si na lango 5 ti avril, ngu 2015.
Ala mû tere ti ala wani ti sara ye: na New York
Ngbanga ti nyen mbeni koli na wali ti lo azia kota da ti ala so ala ye ni mingi ala gue na yâ ti mbeni kete dä?
Mû merci na Jéhovah na wara aye ti nzoni
Tongana nyen la tongana e kiri singila ayeke mû maboko na e ti hon ndo ti atara?
Ndani so e yeke sara Matanga ti Kobe ti Seigneur
Tongana nyen la mo lingbi ti hinga wala Nzapa amû na mo beku ti wara fini na yayu wala na sese?
Sara si mariage ti mo akpengba nga ayeke na ngia
Sara aye oku, so ayeke sara si mariage ti mo akpengba nga ayeke na ngia.
Zia Jéhovah akpengba mariage ti mo nga lo bata ni
Aye wa la mo lingbi ti sara ti gi mbeni koli wala mbeni wali nde pëpe na ti wara asioni ye na peko ni pëpe?
Koli na wali alingbi biani ti ngbâ ti ye tere?
Ndoye so a sara tënë ni na yâ ti Bia ti Salomon afa akpengba ye ti manda na azo so aye ti sara mariage nga na azo so asara mariage awe.


text:
KOTA MAMA-TENE NI | NA NDO WA LA MO LINGBI TI WARA DENGO BÊ?
E kue e bezoin ti tene a dë bê ti e
Mo rappelé na ngoi so mo ngbâ lani kete si mo tï? Peut-être mo wara kä na maboko ti mo wala genou ti mo amboko. Mo rappelé tongana nyen la mama ti mo adë bê ti mo? Peut-être lo sukula lê ti kä ni na pekoni lo kanga ni. Mo yeke toto lani, me atënë ti dengo bê so lo tene na mo nga so lo gbu mo na kate asara si bê ti mo adë. Na angoi ni so lani, a hunda ti gue ayo ape ti wara dengo bê.
Tongana e yeke kono, gigi ayeke kpengba na e. Akpale ti e ayeke kono nga warango mbeni zo ti dë bê ti e aga tënë. Ye ti mawa ni ayeke so, mingi ni, mara ti ye so mama ti e asara na e na kete ti e, na ngoi so e wara lani kä so, alingbi encore pëpe ti leke akpale so e wara na ngoi so e kono. Zia e bâ ambeni tapande ni.
A si na mo awe ti tene vundu asara mo mingi ndali ti so a zi mo na kua? Julian atene so na ngoi so a zi lo lani na kua, ye ni asara si li ti lo aga kirikiri. Lo yeke hunda tere ti lo: ‘Mbi sara ande tongana nyen ti bâ lege ti azo ti sewa ti mbi? Ngbanga ti nyen la, na peko ti angu mingi so mbi sara kua ngangu so, akota zo ti place ti kua ti mbi apensé so mbi lingbi encore ape?’
Peut-être vundu ahon ndo ti mo ndali ti so yâ ti mariage ti mo afâ. Raquel atene: “Na ngoi so, gi tongaso, koli ti mbi azia lani mbi, a sara fadeso nze 18 awe, mawa ahon ndo ti mbi mingi. A sara mbi mo bâ mo tene yâ ti bê ti mbi afâ use. Songo ti ye ni so ayeke lani na yâ ti bê ti mbi me nga na yâ ti tere ti mbi. Bê ti mbi agi mbi lani mingi.”
Peut-être mo yeke na mbeni kota kpale ti seni so na bango ni changement ayeke dä ape. Na ambeni ngoi, mo lingbi ti duti na oko pensé ti Job so ayeke dema lani atene: ‘Ye ni ahon ndo ni awe! Mbi yeke ngbâ na fini lakue lakue pëpe.’ (Job 7:16, Mbeti ti Nzapa, Tënë so amu fini). Peut-être mo yeke na a-oko pensé ti Luis, mbeni koli so ayeke na yâ ti ngu 80, so atene: “Na ambeni ngoi mbi yeke pensé mbi tene, ti mbi, mbi ngbâ ti ku gi kuâ ti mbi awe.”
Wala peut-être kuâ ti mbeni zo so mo ye lo mingi la asara si mo yeke gi ti wara dengo bê. Robert atene: “Na ngoi so molenge ti mbi ti koli akui na yâ ti accident ti avion, kozo mbi yeda na tënë ni ape. Na pekoni, vundu akomanse ti sara mbi, vundu so Bible ahaka ni na mbeni yongoro épée so akpo zo alï.”—Luc 2:35.
Robert, Luis, Raquel, nga na Julian awara dengo bê atâa na yâ ti aye ti ngangu so asi na ala so. Ala wara nzoni Zo so alingbi ti mû na ala dengo bê ni so. Mbeni zo nde ape, gi Nzapa so ngangu ti lo ahon angangu kue. Lo mû na ala dengo bê ni so tongana nyen? Eskê lo lingbi ti mû na mo nga dengo bê so mo yeke na bezoin ni so?


text:
Description: Passoulango sambela ti vendredi na kgboukou ti ACHMAWI so si lo fa Conditions ti sambela ti vendredi na a kota mama guere ni, na a mbeni a kpale so so a limgbi ti gbandji zo ti goy na sambela ti vendredi.
Description: Lo tene tene na ndo ti droit ti voisin na fade tongana gne si mo lingbi ti douti na voisin so si loyke choni, lo londo ti fa peko ti tene ni na tapande ti ndjoni doutingo ti wa tokwa ti NZAPA Mohamed " siriri ti nzapa azou nan do ti lo" na a gbazengele ti lo.
Description: Kojo kere ti haj : ihram,yati ihran ,ngoy nga na ndo so zo ayeke tondani da ,ayeso ayeke obligatoire na yani
Aye so agbanzi na zo so ayeke na ihram ti tene lo sala ni nga na ti so agbenzi ni pepe
Description: 1- Karem ti nze ti ramadan , karim ti lango ti doute ,karem ti zo so ade
2- . Karim ti azo ti fou . aye so ayeke bouba karem
Lekegengo karem ti zo so abouba na mbana
3- Tongana ngne la e ye ke lekere karem ti e so abouba
aye so aye ke nzoni na zo so ayeke na karem sarangoni


text:
Fini ye wa ayeke na ndo ti JW.ORG?
Place so ayeke fa aye so a zia na ndo ti jw.org ade ti ninga ape. Ti wara ambeti-sango, abuku nga na ambeni mbeti nde, gue na Ambeti ti e.
AVIDÉO
Nduru tënë ti mbeti ti Marc
Évangile ti Marc la ayeke nduru mingi na popo ti a-Évangile. A fa ye so Jésus ayeke sara ande tongana lo komande tongana Gbia ti Royaume ti Nzapa.
AVIDÉO
Nduru tënë ti mbeti ti aProverbe
Gi ti hinga awango so alondo na Nzapa na ndö ti aye nde nde so alingbi ti si na yâ ti gigi ti mo: alondo na atënë ti dengo buze ti si na atënë ti sewa.
AVIDÉO
Nduru tënë ti mbeti ti Zo-ti-fa-tene
Gbia Salomon afa aye so ayeke biani akota ye na yâ ti gigi ti zo nga lo fa kangbi so ayeke na popo ni na aye so ague nde na ndara so alondo na Nzapa.
HE BIA NA JÉHOVAH: AFINI BIA
Mo mû gi oko molenge ti mo (Bia 148)
Mû merci na Jéhovah ndali ti so lo mû na e matabisi so ahon atanga ni kue. A mû beku na azo kue.
HE BIA NA JÉHOVAH: AFINI BIA
Ala sara ni lani na mbi (Bia 146)
Jésus abâ ndoye nga na aye kue so a sara ti mû maboko na aita ti lo so a soro ala ti gue na yayu tongana aye so a sara ndali ti lo.
HE BIA NA JÉHOVAH: AFINI BIA
Ngangu ti e, beku ti e, e zia bê ti e na mo (Bia 152)
Na ngoi so agingo bê azia mbeto na yâ ti e, Nzapa alingbi ti duti ngangu nga na beku ti e, e lingbi ti zia bê ti e na lo.


text:
“Zia ala ngbâ na yâ ti ndoye ti Nzapa”
Buku so ayeke amû maboko na mo ti ngbâ ti sara ye alingbi na tâ tënë na yâ ti gigi ti mo kue ti tene mo ngbâ na yâ ti ndoye ti Nzapa.
Lettre ti Bebungbi
Bebungbi ti aTémoin ti Jéhovah awa azo kue so andoye Jéhovah ti mû tapande ti Jésus so angbâ na yâ ti ndoye ti babâ ti lo.
CHAPITRE 1
“Ndoye ti Nzapa ayeke so”
Na nduru tënë oko, Bible afa tongana nyen la mo lingbi ti so mo ndoye Nzapa.
CHAPITRE 2
Tongana nyen mo lingbi ti duti lakue na nzoni yingo-ti-hinga?
Yingo-ti-hinga ti mbeni zo alingbi ti duti nzoni tongana ayeke sioni na lê ti Nzapa?
CHAPITRE 3
Ndoye ala so Nzapa andoye ala
Jéhovah ayeke bâ yâ ti azo nzoni si lo sara kamarade na ala, e nga kue e lingbi ti sara tongaso
CHAPITRE 4
Ngbanga ti nyen ti ne ala so ayeke na komandema?
Bible afa ambage ota ti fini ti e so Nzapa ahunda na e ti ne yanga ti komande ti amba ti e dä.
CHAPITRE 5
Tongana nyen ti duti nde na dunia so
Bible afa alege osio so na yâ ni alingbi e duti nde na dunia so.
CHAPITRE 6
Tongana nyen ti soro nzoni ngia?
Ahundango tënë ota alingbi ti mû maboko na mo ti soro ye na lege ti ndara.
CHAPITRE 7
Mo bâ fini na nene ni tongana ti so Nzapa abâ na ni?
A ndu aye mingi ahon gi mungo pëpe fini ti mbeni zo?
CHAPITRE 8
Nzapa andoye azo so aye saleté pëpe
Bible alingbi ti mû maboko na mo ti kpe aye so alingbi ti sara si mo ga sioni na lê ti Jéhovah.
CHAPTER 9
“Ala kpe yongoro na lango-sioni”
Ngu oko oko, aita saki mingi ayeke sara lango-sioni. Tongana nyen la mo lingbi ti kpe ti tï na yâ ti gbanda so?
CHAPITRE 10
Mariage: matabisi so alondo na Nzapa so aye e mingi
Tongana nyen la mo lingbi lekere tere ti mo ti sara mbeni nzoni mariage? Tongana mo sara mariage awe, tongana nyen mo lingbi ti sara si mariage ti mo aninga?
CHAPTER 11
“Zia a bâ mariage na nene ni mingi”
Ahundango tënë omene so, ayeke mû maboko na mo ti sara si mariage ti mo aga nzoni.
CHAPITRE 12
Tene “gi atënë so ayeke nzoni ti kpengba zo”
Atënë ti mo ayeke woko gi zo, wala ayeke kpengba zo? Manda ti sara kua na atënë ti yanga ti mo tongana ti so Jéhovah aye.
CHAPITRE 13
Amatanga so anzere na Nzapa pëpe
Ambeni matanga so laso azo asara ti gonda na Nzapa ason gi bê ti lo.
CHAPITRE 14
Sara ye mbilimbili na yâ ti aye kue
Kozo ti tënë mo sara ye mbilimbili na mbage ti azo, mbeni ye ayeke dä so alingbi mo sara si.
CHAPITRE 15
Wara ngia na yâ ti ngangu kua ti mo
Akiringo tënë na ahunda osio so alingbi ti mû maboko na mo ti hinga wala mo lingbi yeda wala pëpe na mbeni kua.
CHAPITRE 16
Ke Zabolo na amayele ti lo
E hinga so Satan ayeke ngangu, me e yeke sara mbeto ti lo ahon ndo ni ape. Ngbanga ti nyen?
CHAPITRE 17
“Ala kpengba na ndo ti mabe ti ala so ayeke nzoni ahon tanga ti aye kue”
Aye ota ayeke dä so alingbi ti mû maboko na mo ti kpengba mabe ti mo na ti ngbâ na yâ ti ndoye ti Nzapa.
AMBENI TËNË
Lege ti sara ye na mbage ti azo so a bi ala na gigi ti bungbi
A yeke biani kota ye ti fâ yâ ti songokue kue na zo ni?
AMBENI TËNË
Na ngoi wa nga ngbanga ti nyen si a hunda na wali ti kanga ye na li ti lo?
Bible afa aye ota so alingbi ti mû maboko na mo ti kiri tënë.
AMBENI TËNË
Barango drapeau, vote, na kua ti kodoro
Tongana nyen la afango ye ti Bible alingbi ti mû maboko ti bata nzoni yingo ti hinga na ndo ti atënë so?
AMBENI TËNË
Akete kete mbage ti mênë nga na akode ti sarango na opéré
Tongana mo sara ngangu kete mo lingbi ti hon ndo ti akpale ti mo ti seni.
AMBENI TËNË
Zia lege ti sarango ngia na tere ti mo ti koli wala ti wali
Tongana nyen la mo lingbi ti hon ndo ti sioni sarango ye so?
AMBENI TËNË
Bango ndo ti Bible na ndo ti divorce nga na kangbingo tere
According to the Bible, when is a divorced person free to remarry?
AMBENI TËNË
Lekengo tënë so alondo ndali ti dengo buze
Mbeni Chrétien alingbi ti gue na mba ti lo Chrétien na ngbanga ti azo ti dunia so?


text: chretien, leschretiens.free.fr, protestant, chretiens, protestants, vie éternelle, vivre avec jésus, joie, paix amour, bible, Genèse,Exode,Lévitique,Nombres,Deutéronome,Josué,Judes,Ruth,1 Samuel,2 Samuel,1 Rois,2 Rois,1 Chroniques,2 Chroniques, Esdras, Néhémie, Esther, Job, Psaumes,Proverbes,Ecclésiaste, Cantique des cantiques, Esaïe, Jérémie, Lamentations de Jérémie, Ezéchiel, Daniel, Osée, Joël, Amos, Abdias, Jonas, Michée, Nahum, Habakuk, Sophonie, Aggée, Zacharie, Malachie, Matthieu, Marc,Luc,Jean,Actes,Romains,1 Corinthiens,2 Corinthiens, Galates, Éphésiens, Philippiens, Colossiens, 1 Thessaloniciens,2 Thessaloniciens,1 Thimothée,2 Timothée, Tite, Philémon, Hébreux, Jacques, 1 Pierre, 2 Pierre, 1 Jean, 2 Jean, 3 Jean,Jude,Apocalypse, adam et eve, vivre, mourir, paradis, eden, catholique, catholiques, eglise, eglises, traité, traités, catho, Jésus, Christ, Jésus Christ, biblique, croire, Dieu, connaitre, s'instruire...


text:
Kiri na Jéhovah
Jéhovah ayeke gi taba ti lo so agirisa nga lo iri mo ti kiri na lo.
Lettre ti Bebungbi
Lettre ti Bebungbi so ayeke ndali ti awakua ti Nzapa so ague yongoro na kundu ni.
MBAGE 1
“Fade Mbi gi ala so agirisa awe”
Eskê ti Jéhovah, tongana mbeni taba agirisa, ti lo awe la?
MBAGE 2
Gingo bê: “A pete e mbage na mbage kue”
Tongana vundu asara mo ndali ti so mo lingbi pëpe ti voro Jéhovah tongana ti kozo, mbeni wango alingbi ti mû maboko na mo ti wara aye ti nzoni na lege ti ngangu ti lo.
MBAGE 3
Tongana bê ti e ason: Tongana e yeke na “tënë ti dema”
Afango ye ota ti Bible alingbi ti mû maboko na mo ti tene bê ti mo ason ape na ngoi so mbeni ita ason bê ti mo.
MBAGE 4
Tongana bê ti mo afâ ngbanga na ndo ti mo: “Mo sukula mbi si siokpari ti mbi awe”
Tongana nyen la mo lingbi wara dengo bê so zo ayeke wara tongana bê ti lo afâ ngbanga na ndo ti lo ape?
MBAGE 5
Ala kiri na “berger nga zo ti bango ndo na ndo ti âme ti ala”
Tongana mbi ye ti kiri na Jéhovah, nyen la a lingbi mbi sara kozo? Aita ti congrégation ayeke tene nyen?
Tënë ti nda ni
Mo dabe ti mo lâ oko ape na anzoni ngoi so mo passé na awakua ti Jéhovah?


text:
Sängö
Sängö ayeke yângâ tî ködörö tî Bêfrîka mobimba ngâ ôko tî ânguruyângâ tî ködörö sô asâla na kua na Bêafrîka. Âwabêafrîka kûtu osïö kûê atene nî, ngâ âwandê kûtu ôko atene nî. Ânzorôko tî lo ayeke otâ : Sô âwabêafrîka ayeke tene sï agbe ködörö ndê ndê ayeke zîa yângâ tî ködörö tî âla da, sô âwandê ayeke tene nî, ngâ na sô âwasêndâyângâ ayeke vûla nî na gbelê tî kötä da tî sêndâyângâ tî da sêndâgî tî Bangî sô ayeke na ndembë sô ôko ndokua sô ayeke bâa ndo na ndö tî mäïngö tî Sängö ngâ sô ayeke fa sêndâkodë tî lo.
Laâ tâkâ yângâködörö na Bêafrîka, Kongöo na Sâde.
Sommaire
Pekôdünîa na Sängö[fa na mbi | modifier le wikicode]
Gündâ tî yângâ tî sängö ayeke yângâ tî dëndî, sô ayeke mbênî kêtê yângâ tî ngbändï. Âzo angbâ tî tene yângâ tî dëndî nî na mbâgë tî Bangasu kâ asï na lâsô. Yângâ tî dëndî laâ avunga, amû terê tî bali Ûbangî, asï na mbäli tî Ifondo na mbongo tî Bangî. Avunga töngasô kôzonî na sïngö tî âkôzo âmbunzû na ködôrö nî na sêku tî 19 nî.
Gängö tî âmbunzû âmvenî laâ apûsu yângâ nî tî vunga hîo mîngi, tî mû lê tî ködörö tî Bêafrîka nî kûê, asï na Tyâde. Âmbunzûnzapä, âturûgu na âwadëngö-büzë laâ ayeke âkötä âwavüngängö-sängö nî. Zo sô kûê asï na lê tî galâ wala anînga kêtê na yâ tî mbênî gbätä ayeke manda tî tene sängö. Agä tî sï na ngû 1950, sängö agä yângâ tî mîngi tî âzo na yâ tî âgbätä tî ködörö nî kûê awe.
Na tângo sô Bêafrîka agä ndepandäa, atâa sô sängö agä kôzo yângâ tî Bêafrîka na wüngö tî âwatënëngö-nî kûê, a lîngbi tî mû fadë nî töngana yângâ tî kua tî letäa pëpe. Mbênî kua kêtê töngasô sôsï mbênî zo asâra na ndö tî yângâ tî sängö nî tîtene amâi sï zo alîngbi tî sâra kua tî letäa na nî, ayeke daä na tângo nî sô pëpe. Amû tângo ngbi ngbi ngbi sï, kêtê na kêtê, sängö asetï, akûku, alöndö, sï alütï lâsô na terê tî farânzi töngana yângâ tî letäa, alîngbi lïngbïngö na lo na lê tî ndiâ
Ngbêreyê ngû tî 2005 finî kodë tî süngö sängö na mbetti sasîgî ndâli tî sô âbûku ndê ndê mîngi ayeke sïgîgî na mbênî süngö-sängö sô sêgô nî ayeke daä mbênî pëpe, wala a yeke sû nî nzönî kûê äpe.
Na kakauka tî 2007, Bêndokua tî Sêndâyângâ tî Dasêndâgî tî Bangî abûngbi âzo 40 tî bâa lêgë tî tënë tî finî süngö sängö sô. Na pöpö tî âzo balë-usïö sô, âlembë tî âdôngbi balë-ôko ayeke daä.
- Yindä tî Fängö-mbëtï na âkötä zo
- Bêndokua tî Sêndâyângâ tî Bangî
- Likôlo-kötä tî âWafängö-mbëtï
- Bösö tî âWapafûe na âWasû tî Bêafrîka
- Dasînga tî Ndeke Lûka
- Dasînga-datalâtu tî Bêafrîka
- Bösö tî Bêafrîka tëtî Gbïänngö-mbëtïnzapä na Fängö-mbëtï na âkötä zo
- Sosietëe tî Mbëtïnzapä
- Danzapä tî âBazêngele tî Gîtangola
- Halësöngö tî âWaiislâmo tî Bêafrîka
Âmbênî âzo mîngi ngâ agä na ïrï tî âla wanî. Na ngbonga gümbâyä na ndâmbo asï na ngbonga ûse tî pekô tî bêkombïte, âwabûngbi nî abîngbi lö na ndö tî tënë tî süngö sängö sô, sï na ndâ nî, mîngi tî âla ahûnda tîtene ë bata gï kodë tî süngö-sängö tî letäa sô ndïä tî 1984 afa. Ngangû yê nî kûê ayeke tîtene a fa nî na âzo kûê, atâ na âmôlengê na dambëtï, atâa na âkötä zo na lêgë tî fängö-mbëtï na âla. Yê kûê na mändängö nî. Mändängö süngö-sängö tî letäa nî sô alîngbi tî kara zo pêpe, töngana zo azîa bê tî lo daä tî manda nî bîanî.
Na pekô tî bûngbi sô, dôngbi ôko ôko ayeke sâra ngangü tî sû âmbëtï tî lo kûê na sêgô nî töngana sô ndïä tî 1984 afa. Ngâ na mbâgë, âwasêndâyangâ ayeke gi lêgë kûê tî sïgî na âmbênî yêkua tî mû mabôko na âwasüngö sängö, âyêkua töngana bakarî tî sängö, bûku tî manda süngö-sängö, wala kpëlikua tî lônzi süngö-sängö nî. Na ndö tî ânzönî kunibê sô laâ âkua tî Kere Mêzä sô akö ndâ nî.
Sängö ayeke mâi lêgëôko na gîgî tî fadësô. Ayeke fa mbëtï na nî na âkötä zo. Atara tî fa mbëtï na nî na yâ tî âdambëtï na âmôlengê awe. Âwandokua sô ayeke bâa lêgë tî yângâ nî na Bangî kâ angbâ tî sâra kua na ndö nî tîtene alîngbi na fängö-yê na dambëtï nzönî.
Sängö Labitäni[fa na mbi | modifier le wikicode]
Lafabëe tî Sängö yeke na balë ûse na ûse labitäni
Sêgô[fa na mbi | modifier le wikicode]
Sängö yeke na otâ sêgô
Sängö Sêndâsû[fa na mbi | modifier le wikicode]
- ABD.
- Akobêla awü töngana nye?.
- Âla gä ë manda tî dîko mbëtï!.
- Âlisoro na âwâlï.
- Alphabet chart.
- Ayê sô asï na mbï ândö.
- Bata kôbe nzönî.
- Dâlê sô asâra tënë na kötä gô.
- Doli, mbo na kundâ: Mbëtï tî âmôlengê.
- Gä ë sâra ngîâ.
- Gä, ë fono na yâ tî bêafrîka.
- Kongba ague na kötä ködörö.
- Kpälë tî âsambâ (Le chemin de la polygamie).
- Längö tî vundü (Jeur de malheur).
- Lêgë tî füngö bongö.
- Lêgë tî kâi sasa na yângâ da.
- Lêgë tî kpëngö kobêla tî bilarzîi.
- Lêgë tî kpëngö kobêla tî palü.
- Matânga tî âgerêmbëtï.
- Mbai tî yayâ: bûku tî wafängö-yê (L'histoire de Yayâ, livre pour les facilitateurs).
- Mbai tî yayâ: bûku tî wamändängö-yê.
- Ngo na düngö.
- Ngö sô atûku.
- Ngusü asôbenda na li tî doli (Tique l'emporte sur l'éléphant dans la course.
- Sarango savoon.
- Sênî: âkabêla na âkodë tî käïngö nî sï zo alîngbi dutï na sênî.
- Sênî: Akobêla na âkodë tî käïngö nî sï zo alîngbi dutï na sênî.
- SIDA.
- Tambûla tî mänamê na bêtâzo.
- Tângo tî ngonzo, vundü, kamënë na ngîâ.
- Töngana âmôlengê tî nzapä asambêla.
Sêndiäyângâ[fa na mbi | modifier le wikicode]
Yeke[fa na mbi | modifier le wikicode]
Yeke na[fa na mbi | modifier le wikicode]
Pekôdünîa[fa na mbi | modifier le wikicode]
- Charles Taber, 1964. French Loanwords in Sango: A Statistical Analysis. (MA thesis, Hartford Seminary Foundation.)
- William Samarin, 1967. Lessons in Sango.
- Marcel Diki-Kidiri, 1977. Le sango s'écrit aussi...
- Marcel Diki-Kidiri, 1978. Grammaire sango, phonologie et syntaxe
- Luc Buquiaux, Jean-Marie Kobozo et Marcel Diki-Kidiri, 1978 Dictionnaire sango-français...
- Charles Henry Morrill, 1997. Language, Culture and Sociology in the Central African Republic, The Emergence and Development of Sango
- Pierre Saulnier, 1994. Lexique orthographique sango
- SIL (Centrafrique), 1995. Kêtê Bakarî tî Sängö : Farânzi, Anglëe na Yângâ tî Zâmani. Petit Dictionaire Sango, Mini Sango Dictionary, Kleines Sango Wörterbuch
- Christina Thornell, 1997. The Sango Language and Its Lexicon (Sêndâ-yângâ tî Sängö)
- Marcel Diki-Kidiri, 1998. Dictionnaire orthographique du sängö
- Georges-Antoine Chaduteau, Sango langue nationale de Centrafrique
- Valeri Khabirov, 2010. "Syntagmatic Morphology of Contact Sango" Ural pedagogical university, 310 p.(in Russian)


text:
Bible atene ti lo nyen?
Royaume ti Nzapa ayeke nyen?
AMBENI ZO ATENE so a yeke komandema ti Nzapa na yâ ti bê ti zo; ambeni atene so Royaume ti Nzapa ayeke ga gi na ngoi so azo kue asara kua maboko na maboko ti ga na siriri nga na mango tere. Ka mo, mo tene ti mo nyen?
YE SO BIBLE AFA
“Fade Nzapa ti yayu ayä royaume so afuti lâ oko pëpe, . . . fade royaume so afâ . . . royaume [ti azo] so kue nduru nduru.” (Daniel 2:44). Royaume ti Nzapa ayeke mbeni tâ gouvernement.
AMBENI YE SO BIBLE AFA NA NDO NI
Royaume ti Nzapa ayeke duti na yayu si ayeke komande.—Matthieu 10:7; Luc 10:9.
Nzapa ayeke sara kua na Royaume ni so ti sara ye so bê ti lo aye na yayu nga na sese.—Matthieu 6:10.
Royaume ti Nzapa ni ayeke ga lawa?
KIRINGO TËNË TI MO AYEKE . . .
Zo oko ahinga lango ni ape
A ga nduru ti si awe
A yeke ga lâ oko ape
YE SO BIBLE AFA
“A yeke fa ande nzoni tënë ti royaume so na ndo ti sese kue so azo ayeke dä tongana mbeni tënë ti témoin ndali ti amara kue. Na pekoni, nda ni ayeke ga.” (Matthieu 24:14). Tongana a fa tënë ni nzoni na ndo ti dunia kue awe, fade Royaume ni ayeke sara si asioni ye ti dunia ti laso ayeke hunzi.
AMBENI YE SO BIBLE AFA NA NDO NI
Zo oko na ndo ti sese ahinga pëpe mbilimbili lango so Royaume ti Nzapa ayeke si ande.—Matthieu 24:36.
Aprophétie ti Bible afa so Royaume ti Nzapa aga nduru ti si awe.—Matthieu 24:3, 7, 12.